Віктар Марціновіч: Адчапіцеся ад Каліноўскага | Планета Беларусь\nАвтор: Віктар Марціновіч\nАртыкул дэпутата Ігара Марзалюка пра паўстанне 1863 года ў «Настаўніцкай газеце» адносіцца да падзей, што істотна ўплываюць не толькі на біяграфію, але і на рэпутацыю. Відавочна, што не на рэпутацыю Каліноўскага, але на рэпутацыю таго, хто спрабуе прыбраць асобу з беларускага пантэону і азначыць яго як «польскага нацыяналіста». То пакідаць гэтае выказванне без адказу не ўяўляецца магчымым.\nМне складана сабе ўявіць дзяржаўнага службоўца ў Расіі, які б пачаў публічна, у дзяржаўных медыях, даводзіць, што Пётр Вялікі, які ёсць адным з падмуркаў сучаснага рускага гонару, не здабыў «веліч новай Расіі», не «прарубіў акно ў Еўропу», а быў крывавым самадурам, які разам са сваім атачэннем у 1705 годзе закатаваў 5 манахаў-базыльянаў у Полацку. Нягледзячы на тое, што такое бачанне Пятра Вялікага прымальнае ў беларускім нацыянальным руху, ухваляецца ў Польшчы і Украіне, апісанне сцэны, падчас якой Пётр выходзіць з царквы і пачынае выціраць акрываўленыя рукі аб траву, каштавала б кар’еры любому шукальніку «гістарычнай праўды» суседняй дзяржавы. Таму што ёсць постаці, якія можна дэнансаваць, і постаці, кранаць якія — сабе ж на згубу.\nСучасная Беларусь — прастора, дзе трыумфуе ананімнасць. Дзе праспекты пераймяноўваюцца ў гонар пераможцаў, губляючы згадкі пра людзей, якія маглі б успрымацца героямі. Дзе помнікі ставяцца «каровам», «бабкам-Камароўкам» і «турыстам», але не Быкаву і не Караткевічу.\nБо што небяспечна? Допіс пра тое, што паўстанне 1863 года было не беларускім, з’явіўся ў «Настаўніцкай газеце» — выданні, якое чытаюць людзі, што вучаць беларускіх дзетак у школах. Калі хочаш карэктаваць масавую свядомасць — працуй з настаўнікамі, бо ў іхных руках — розум наступных генерацый. А памятаеце, з чаго пачалася «паўстанцкая палеміка»? З фармулёўкі “польскае паўстанне пад кіраўніцтвам К. Каліноўскага” ў падручніку па рускай літаратуры за 8 клас. Падручніку, рэцэнзентам якога медыі называюць «актывістаў фонду «Рускі мір». Дык ці трэба тлумачыць, якую небяспеку вось проста цяпер нясуць такія падручнікі і такія падыходы? Генеалогія выразу «польскае паўстанне 1863 г.» дужа слізкая ў палітычным сэнсе — і дзіўна, што я гэта разумею, не з’яўляючыся дэпутатам Палаты прадстаўнікоў, а Міністэрства адукацыі (якое адказвае і за газету, і за падручнік) працягвае разгойдваць адзін са слупоў сучаснай беларускай самасці.\nІ так, абсалютна слушна піша Ігар Марзалюк пра тое, што Каліноўскага зрабіла беларускім героем у тым ліку кіраўніцтва савецкай Беларусі. Але вось тэза, якую я не разумею: «Гэта (…) было абгрунтавана палітычнымі прычынамі — Каліноўскі дзейнічаў на тэрыторыі Заходняй Беларусі, якая на той момант была акупіравана і ўваходзіла ў склад 2-й Рэчы Паспалітай. Ва ўмовах ідэалагічнага супрацьстаяння з панскай Польшчай быў неабходны менавіта такі герой — рэвалюцыйны беларус, вораг польскіх паноў і каталіцкага духавенства».\nАднак пік ушанавання прыпаў зусім не на часы Пілсудскага! Найбольш для стварэння міфа пра Каліноўскага было зроблена Кірылам Мазуравым, які санкцыянаваў маштабнае святкаванне стагоддзя паўстання. Вуліца Каліноўскага, напрыклад, з’явілася ў Мінску менавіта тады, у 1963-м. Якіх «палякаў» баяўся Мазураў? Якіх «паноў», якога «каталіцкага духавенства»?\nНагадаю, у 1963-м студыяй навукова-папулярных фільмаў была зробленая стужка «Кастусь Каліноўскі» (рэж. Пётр Шамшур). «ЛіМ» пра фільм пісаў як пра біяграфію «барацьбіта за свабоду беларускага (!) народа». Лыжныя паходы школьнікаў у гонар паўстання, юбілейныя мерапрыемствы ў Свіслацкім раёне, стварэнне музея на радзіме, выставы пра Каліноўскага ў Дзяржбібліятэцы БССР — вось няпоўны спіс таго, як ухвалялі «польскага нацыяналіста» ў позняй БССР. Аўтарам фразы «польскае паўстанне 1863 г.» хочацца параіць пачытаць азначэнні Каліноўскага з першага нумара «Полымя» за 1963 год (на той момант рэдактар часопіса — Максім Танк.): «Не быў схільны працаваць для Польшчы», «баяўся зліцця з Польшчай, пры якім потым ад яе нельга было б адвязацца». У сталай БССР героіка Каліноўскага выбудоўвалася ў рэчышчы супрацьстаяння царызму.\nЁн быў змагаром не з «рускім светам» (чаго баяцца абаяныя фондам «Рускі мір» укладальнікі школьных падручнікаў). Ён быў ворагам самаўладдзя, змагаром за тутэйшых людзей. Чытайце «Каласы пад сярпом тваім», даражэнькія.


20 красавік 2021, 17:45 абноўлена 20 красавік 2021, 19:55\n20 красавіка адвакаты сустракаюцца ў СІЗА КДБ з Рыгорам Кастусёвым, Аляксандрам Фядутам і Юрасём Зянковічам. Усіх іх затрымалі ў рамках справы аб меркаваным «замаху» на Аляксандра Лукашэнку і яго сям’ю.\nДля старшыні Партыі БНФ Рыгора Кастусёва гэта першая сустрэча з адвакатам больш чым за тыдзень утрыманьня ў СІЗА КДБ. Аляксандра Фядуту і Юрася Зянковіча абаронцы здолелі наведаць раней.\nЗяць Рыгора Кастусёва Зьміцер Антончык напісаў у Фэйсбуку з гэтай нагоды:\n«Сёньня адвакат сустракаўся з Рыгорам Кастусёвым. Артыкул пацьвердзілі 357. Настрой у Рыгора нармалёвы. Здароўе ў норме. Больш інфармацыі не маю».\nЯк паведаміла Свабодзе Марына Шыбко, жонка Аляксандра Фядуты, сёньня адвакатка наведала Аляксандра ў СІЗА КДБ:\n«Абвінавачваньне, як і было абвешчана — артыкул 357, частка 1 КК „Змова ці іншыя дзеяньні, учыненыя з мэтай захопу цi ўтрыманьня дзяржаўнай улады неканстытуцыйным шляхам“. Больш нічога па справе адвакатка не сказала, яна пад падпіскай аб неразгалошваньні. Саша нібыта нічога — трымаецца. Са здароўем нармальна. З серады мы зь ім разам чытаем Мандэльштама. (Аляксандар Фядута і Марына Шыбко дамаўляліся ў адзін час чытаць па памяці творы Мандэльштама, — Свабода). Што тычыцца заяваў па БТ, то для мяне гэта трызьненьне».\nАртыкул 357 Крымінальнага кодэксу (Змова ці іншыя дзеяньні, учыненыя з мэтай захопу дзяржаўнай улады) прадугледжвае пакараньне да 12 год зьняволеньня.\nЖонка Зянковіча Алена пра абвінавачваньне на адрас мужа: «У хлусьню Лукашэнкі я ня веру»\nАлена Дзянісавец, жонка Юрыся Зянковіча, паведаміла, што на гэтым тыдні адвакат сустрэўся зь Юрасём у СІЗА КДБ.\n«Абвінавачаньне Юрасю яшчэ не прад'яўленае. Ён у прымальным стане. Юрасю даюць лекі ад ціску. Нашая хата на Нарачы, набытая ўлетку, ускрытая і апячатаная пячаткамі КДБ. Думаю, туды ўжо нешта падкінулі, кшталту выбухоўкі ці патронаў. Не зьдзіўлюся, калі вырылі які-небудзь схрон ці пограб. Ад КДБ можна чакаць нечаканага.\nУ хлусьню Лукашэнкі я ня веру. Ён сам не заўсёды разумее, што кажа. Мне паведамілі, што затрымалі Юрася агенты беларускага КДБ, а не ФСБ. Пакуль больш камэнтаваць нічога не магу».\nРыгора Кастусёва затрымалі 12 красавіка ў Шклове і даставілі ў КДБ. На наступны дзень у Маскве беларускія спэцслужбы затрымалі палітоляга Аляксандра Фядуту і юрыста Юрася Зянковіча, які мае грамадзянствы Беларусі і ЗША.\nПадчас суботніка 17 красавіка Аляксандар Лукашэнка заявіў пра затрыманьне групы, якая нібыта «плянавала замах на яго і дзяцей», і зьвязаў яе са спэцслужбамі ЗША.\nПразь дзень начальнік аддзелу сьледчага ўпраўленьня КДБ Канстанцін Бычак заявіў на тэлеканале АНТ, што пачата крымінальная справа на падставе арт. 357 КК (змова або іншыя дзеяньні з мэтай захопу ўлады неканстытуцыйным шляхам). Такіх спраў у гісторыі суверэннай Беларусі не было.\nСанкцыя першай часткі гэтага артыкулу прадугледжвае пакараньне ў выглядзе пазбаўленьня волі на тэрмін ад 8 да 12 гадоў.


Дзяржаўная служба аховы заклікае закарпатцев паклапаціцца аб надзейнай абароне сваёй маёмасці\nУ мінулым годзе на Закарпацце на дваццаць адсоткаў павялічылася крадзяжоў. «Дамушнікі» усё больш становяцца больш нахабнымі, іх не стрымліваюць ніякія замкі і дзверы. Толькі з аб'ектаў пад міліцэйскай аховай практычна не здзяйсняюцца крадзяжоў. Начальнік УГСО пры УМВД вобласці Андрэй ЛітОвченко заклікае грамадзян паклапаціцца пра бяспеку свайго жылля і сваіх сем'яў. Бо ў мінулым годзе ў Закарпацкай вобласці павялічылася колькасць крадзяжоў на 20% у параўнанні з леташнім. Акрамя таго, крадзеж ўсё часцей ператвараецца ў разбойным нападзе. Трывожным ў плане кватэрных крадзяжоў з'яўляецца і гэты год. Госохранники занепакоеныя, бо такую ??актыўнасць злодзеяў-домушникив працягу першых месяцаў зімы праваахоўнікі назіраюць упершыню за апошнія некалькі гадоў. Злодзеяў ўжо не палохае нават прысутнасць дома гаспадароў. Варта ўзгадаць выпадак у с.Сторожница Ужгородского раёна, дзе злачынцы, патрабуючы грошы, катавалі гаспадара ў прысутнасці яго малой дачкі. - Без перабольшання, гэта была рэзананснае падзея, - Кажа Андрэй Литовченко.- Можна ўпэўнена сказаць: чалавек застаўся жывы таму, што загадзя паклапаціўся пра бяспеку сваёй сям'і, абсталёўваўшы памяшканне кнопкай тэрміновага выкліку Дзяржаўнай службы аховы. Гэта і выратавала яго жыццё і жыццё яго сям'і. - Госохранником прыйшлося затрымліваць злачынцаў, якія, пагражаючы нажом, запатрабавалі грошы з касы ў адном з крамаў Ужгарада. Да таго ж, пачасціліся крадзяжы тавараў у крамах. Высокую актыўнасць злодзеяў і рознага роду махляроў выклікала цяжкая эканамічная сітуацыя ў краіне, - лічыць кіраўнік УГСО. Прыемна факт росту статыстыкі раскрыцця злачынстваў па «гарачых слядах». Для ўдасканалення прафесійнага майстэрства супрацоўнікі Дзяржаўнай службы ўвызвалі штодня праходзяць спецыяльныя інструктажы, навучанне. Міліцыянты аховы добра ведаюць, як дзейнічаць у той ці іншай сітуацыі. Гэта пацвярджае своечасовае папярэджанне крадзяжоў, рабаванняў. У першую чаргу грамадзяне самі павінны паклапаціцца аб абароне свайго жылля. Паклапаціцеся аб надзейных дзверы, вокны ў сваіх кватэрах. Не пакідайце ключы ад кватэры ўпаштовых скрынях. Нават на некалькі хвілін не пакідайце адчыненыя дзверы. З'яжджаючы з хаты, не паведамляйце інфармацыю аб тым, колькі часу вы будзеце адсутнічаць. Майце на ўвазе, што ў цяперашні цяжкі для краіны час злачынцы дзейнічаюць як ніколі задзірліва. УГСО пры УМВД Украіны ў Закарпацкай вобласці\n← У Роўна працуе тэлефон даверу... Адбылася ХХ... →


Канвертаваць Аруба флорынаў (AWG) і Тайская бат (THB) : Калькулятар абменнага курсу\nФларын Аруба (AWG) і Тайская бат (THB) Курс валют пераўтварэнні калькулятар\nГэта Фларын Аруба і Тайская бат пераўтваральнік да цяперашняга часу з абменнымі курсамі з 17 верасень 2019.\nКалі ласка, увядзіце суму, якую ў полі злева ад Фларын Аруба. Выкарыстоўвайце "абмен валют", каб зрабіць Тайская бат валюты па змаўчанні. Націсніце на Тайская бат або Аруба флорынаў канвертаваць паміж гэтай валютай і ўсімі іншымі валютамі.\nФларын Аруба гэта валюта, у Аруба (AW, ABW). Тайская бат гэта валюта, у Тайланд (TH, THA). Фларын Аруба таксама вядомы як Аруба гульдэны, і Аруба Gulden. Тайская бат таксама вядомы як Бат, і Берагавыя бат. Сімвал AWG можа быць запісаная Afl. Сімвал THB можа быць запісаная Bht, і Bt. Фларын Аруба дзеліцца на 100 cents. Тайская бат дзеліцца на 100 stang. Абменнага курсу Фларын Аруба Апошняе абнаўленне 17 верасень 2019 ад Yahoo Finance. Абменнага курсу Тайская бат Апошняе абнаўленне 16 верасень 2019 ад Міжнародны валютны фонд. AWG каэфіцыент мае 3 ўважаецца лічбаў. THB каэфіцыент мае 6 ўважаецца лічбаў.


03 ліпень 2020, 18:46\nПрэтэндэнтка на пасаду прэзыдэнта Сьвятлана Ціханоўская зьвярнулася да суграмадзянам з кароткім 45-сэкундным зваротам, у якім павіншавала з афіцыйным Днём незалежнасьці.\n«3 ліпеня для ўсіх нас асацыюецца з вызваленьнем, але ці адчуваем мы, беларусы, сябе свабоднымі? Я прашу кожнага для сябе адказаць на гэтае пытаньне сумленна. Асабіста для мяне сёньняшняе паняцьце свабоды — гэта мой боль. Але відавочна гэта не толькі мой боль, але і ваш. Я мару і жадаю вам, што аднойчы мы ў поўнай меры зможам усьвядоміць праўдзівы сэнс паняцця „свабода“. Са сьвятам вас, сябры» — сказала Ціханоўская.\nСьвятлана Ціханоўская — жонка блогера Сяргея Ціханоўскага, які цяпер знаходзіцца ў СІЗА па Валадарскага і прызнаны праваабарончымі арганізацыямі палітычным вязьнем. ЦВК палічыла сапраўднымі сабраных ёй больш за 100 тысяч подпісаў, неабходных для вылучэньня кандыдаткай у прэзыдэнты.


Пастырскае пасланне Мітрапаліта Тадэвуша Кандрусевіча на Вялікдзень 2015 г. | ЦАРКВА\nПастырскае пасланне Мітрапаліта Тадэвуша Кандрусевіча на Вялікдзень 2015 г.\nБеларусь, будзь краінай уваскрасення!\nХрыстус уваскрос – сапраўды ўваскрос!\nГлыбокапаважаныя браты і сёстры, усе людзі добрай волі!\n1. Гэтым пасхальным воклічам сардэчна вітаю ўсіх вас і віншую з радасным і збаўчым, самым вялікім і найбольш важным хрысціянскім святам Уваскрасення Хрыста! Гэтае свята мы адзначаем з радасцю па трох наступных прычынах. Праўда ўваскрасення Хрыста з’яўляецца падмуркам хрысціянскай веры. Яна гарантыя нашага ўваскрашэння, дае надзею і падтрымку ў жыццёвых цяжкасцях. Яна таксама нагадвае нам, што варта жыць, бо перад намі перспектыва шчаслівай вечнасці.\n2. Велікоднае Евангелле распавядае нам, як жанчыны-міраносіцы на трэці дзень пасля крыжовай смерці Хрыста, які быў першым днём тыдня, пайшлі да магілы свайго любімага Настаўніка, каб паводле габрэйскага звычаю намасціць Яго цела пахучымі алеямі. Езус памёр у пятніцу. На наступны дзень прыпадала габрэйская Пасха і не было часу, каб пахаваць Яго паводле традыцыі Выбранага народу. Таму яны вырашылі накіравацца да магілы Хрыста, каб дапоўніць тое, чаго не змаглі зрабіць адразу.\nНайбольшым клопатам гэтых жанчын падчас іх шляху да магілы Езуса была праблема доступу да Яго цела, бо грабніца была закрыта вялікім каменем і ўваход у яе вартавалі жаўнеры. Аднак якое ж здзіўленне ахапіла іх, калі яны ўбачылі адкрытую магілу (пар. Мк 16, 1-5).\nАле гэта яшчэ не ўсё, бо найбольшае здзіўленне чакала іх унутры яе. Там яны не ўбачылі цела Езуса. Замест яго знаходзіліся палотны, у якія яно было захінута, і анёла, які ім сказаў: “Не бойцеся! Шукаеце Езуса Назараніна, укрыжаванага. Ён уваскрос, Яго тут няма; вось месца, дзе паклалі Яго” (Мк 16, 6).\n3. Убачанае і пачутае было для іх маланкай з яснага неба аж да таго, што, перапужаныя, яны пабеглі да апосталаў, каб абвясціць ім аб тым, што ўбачылі і пачулі (пар. Мц 28, 8).\nНе паверылі таксама і апосталы. Пётр і Ян пабеглі да магілы. Ян, як малодшы, дабег хутчэй, але не ўвайшоў і чакаў Пятра. Прыйшоўшы да магілы, Пётр зазірнуў у яе. Евангеліст нічога не кажа аб рэакцыі Пятра. У той жа час ён падкрэслівае, што калі ў яе ўвайшоў Ян, то паверыў (пар. Ян 20, 3-8).\n4. Уся гэтая гісторыя нагадвае нам аб тым, што нават апосталам, якія ў пэўным сэнсе былі пасвячоныя ў таямніцу крыжовай смерці Езуса і Яго ўваскрасення, цяжка было паверыць, што яно стала рэчаіснасцю.\nБольш за тое, засмучаныя і страціўшыя надзею вучні з Эмаўса ў той жа дзень вярталіся з Ерузалема ў сваю мясцовасць, калі да іх, размаўляючых аб апошніх, звязаных з Езусам, падзеях, далучыўся ўваскрослы Хрыстус. Яго, аднак, яны не пазналі і нават са здзіўленнем казалі, што Ён, напэўна, адзіны ў Ерузалеме, хто не ведае, што там сталася, - а менавіта што Езус быў укрыжаваны і пахаваны. Нягледзячы на тое, што некаторыя вучні Хрыста сцвярджалі аб Яго ўваскрасенні, вучні з Эмаўса не маглі ў гэта паверыць. І толькі на ламанні хлеба, гэта азначае падчас Эўхарыстыі, яны пазналі ў гэтым спадарожніку Езуса (пар. Лк 24, 13-35).\nМы ведаем таксама, што ў той самы першы дзень тыдня ўваскрослы Езус аб’явіўся Марыі Магдалене, якая прыняла Яго за садоўніка (пар. Ян 20, 11-16). Вечарам таго ж дня ў Вячэрніку аб’явіўся Ён і ўсім апосталам, акрамя Тамаша, якога не было з імі (пар. Ян 16, 19-23).\nАдсюль вынікае праўда аб тым, чаму хрысціяне святкуюць нядзелю, якая ў хрысціянстве называецца “Днём Панскім” – “Dies Dominica”. Бо гэта дзень уваскрасення Пана – дзень перамогі Хрыста над грахом, смерцю і злым духам. Вымоўна яго назва гучыць на расійскай мове: “Воскресенье”.\nУ сувязі з гэтым неабходна звярнуць увагу і на тое, што Бог стварыў свет і чалавека на працягу тыдня, а ў першы дзень тыдня, у нядзелю, Езус аднавіў свет і чалавека. Яго, смяротнага, учыніў несмяротным. Cвету, які страціў надзею, вярнуў яе, нават насуперак надзеі (пар. Рым 4, 18), бо сапраўды, хто і калі бачыў жывым памерлага! Таму Пасха з’яўляецца вяршыняй Божай дзейнасці ў гісторыі чалавецтва і свету.\n5. Напэўна, усім нам вядома грэчаская паэма пра легендарную птушку фенікс. Прадбачачы сваю смерць, яна з галінак пахучага дрэва звіла сабе гняздо, у якім згарэла. Аднак з попелу, што застаўся пасля яе, вылецела новая птушка. Адсюль і паходзіць выраз адрадзіцца як фенікс з попелу.\nТакім чынам, у хрысціянскай традыцыі фенікс сімвалізуе несмяротнасць, уваскрасенне і жыццё пасля смерці. У ім вельмі добра бачна велікоднае пасланне, бо Езус аддаў сваё жыццё за збаўленне свету і на трэці дзень уваскрос. У Ім новае жыццё ўваскрэсла з попелу смерці.\nСёння мы адзначаем перамогу Хрыста над грахом, смерцю і злым духам. Гэтая перамога з’яўляецца дарам вечнага жыцця для веруючых у Езуса. Менавіта таму фенікс з’яўляецца адным з самых ранніх сімвалаў уваскрослага Хрыста.\n6. Праўда ўваскрасення Хрыста з’яўляецца таямніцай нашай веры, бо ніхто не бачыў самога моманту ўваскрасення. Аднак як Евангелле, так і гісторыя пакінулі нам шмат сведчанняў аб гэтай праўдзе. Нездарма святы апостал Павел кажа, што калі б Езус не ўваскрос, то пустой была б наша вера і пустым было б наша абвяшчэнне Евангелля (пар. 1 Кар 15, 14). У той жа час, нягледзячы на шматлікія пераследы веры як у першыя стагоддзі хрысціянства, так і ва ўсёй яго гісторыі і яшчэ зусім нядаўна на нашай зямлі, хрысціянства не толькі засталося, але і моцна ўкаранілася паўсюль.\n7. Уваскрасенне Хрыста, будучы праўдай нашай веры, з’яўляецца гарантыяй нашага ўваскрашэння. Езус кажа: “Я – уваскрасенне і жыццё. Хто верыць у Мяне, не памрэ ніколі” (Ян 11, 25). Мы верым, што Хрыстус уваскрасіць нас у апошні дзень.\nАле праўдай ёсць і тое, што мы ўжо ўваскрэслі ў Ім у сакрамэнце хросту, у якім памерлі для граху і паўсталі да жыцця ў Божай ласцы. Дзякуючы Духу Святому наша хрысціянскае жыццё на зямлі з’яўляецца ўдзелам у смерці і ўваскрасенні Хрыста (пар. ККЦ 1002).\nСвята Уваскрасення Хрыста з’яўляецца таксама святам надзеі на вечнае жыццё, якая прыходзіць да нас праз веру і хрост. Нездарма падчас Пасхальнай вігіліі мы аднаўляем абяцанні хросту і вызнаём нашу веру ў Бога.\nХрост – гэта нешта значна большае, чым звычайнае абмыццё ці абрад прыняцця да Касцёла. Ён азначае новае жыццё, якое нас падтрымлівае ў супакоі духу, нягледзячы на цяжкасці часу. “Ці ж не ведаеце, што ўсе мы, ахрышчаныя ў Езуса Хрыста, у смерць Ягоную ахрысціліся? Дык вось, мы пахаваныя разам з Ім хрышчэннем у смерць, каб, як Хрыстус уваскрос з мёртвых дзеля славы Айца, так і нам хадзіць у абноўленым жыцці. Бо калі мы паяднаныя з Ім падабенствам смерці Ягонай, то павінны быць паяднаныя і падабенствам уваскрасення”, – кажа св. апостал Павел (Рым 6, 3-5).\n8. Мы скончылі Вялікі пост – час навяртання і паўстання з нашых грахоў. Сёння перажываем збаўчы і радасны дзень Пасхі, які нагадвае нам аб тым, што ў грахоўнай цемры засвяціла нязгаснае святло Уваскрасення. Гэтая праўда з’яўляецца Божым дарам чалавецтву, якога нельга ацаніць, і адначасова заданнем, каб ім жыць. Кожны дзень мы, падобна феніксу, павінны ўваскрасаць з нашых грахоў і аднаўляцца ласкай уваскрослага Хрыста.\nНеўзабаве пройдуць святы і ізноў распачнецца звычайнае жыццё. Ці ўвойдзем мы ў яго з праўдай Уваскрасення? Вось пытанне, якое сёння стаіць перад намі. Бо калі святы прыходзяць і адыходзяць, нічога не пакідаючы ў нашых сэрцах, то гэта знак таго, што наша вера з’яўляецца павярхоўнай і не закранае глыбіні сэрца, не вядзе да сапраўднай еднасці з Хрыстом і да нашага ўдасканалення.\nСама ж назва сённяшняга свята, “Уваскрасенне”, нагадвае аб неабходнасці сталага ўваскрашэння з грабніцы грахоў і да змены жыцця на лепшае. “Будзьце дасканалымі, як дасканалы Айцец ваш нябесны” (Мц 5, 48), – заклікае нас Хрыстус. А імкнуцца да дасканаласці азначае не паддавацца спакусам злога духа і пастаянна яго перамагаць.\n9. Гэта нялёгкае заданне, і нам самім гэта не пад сілу. Нездарма Езус кажа, што без Яго нічога не зробім (пар. Ян 15, 5). Нам патрэбна Яго дапамога, і Ён праз Касцёл, у якім жыве, спяшаецца з ёю да нас. Неабходна толькі яе прыняць. Неразважным мы назвалі б чалавека, які, тонучы, не хапаўся б за выратавальны круг, які яму кідаюць з берага, бо, як кажа прыказка, “хто тоне, той хапаецца за саломіну”.\nАле ці так ёсць у нашым духоўным жыцці? Колькі разоў мы тонем у грахоўным балоце і не хапаемся за руку, якую працягвае нам Езус?! У гэтым крыецца трагедыя чалавека, у якой ён сам, а не хтосьці іншы, вінаваты. Гэта асабліва бачна ў наш час дэхрысціянізацыі і дэвальвацыі маральных каштоўнасцяў.\nПрыняты і адноўлены хрост яднае нас з Хрыстом – крыніцай нашага жыцця і шчасця, адзінай нашай надзеяй і сталай духоўнай радасцю. Неабходна толькі Яго прыняць як шлях да шчасця ў гэтым жыцці і ў вечнасці.\n10. Зважаючы на вельмі небяспечныя выклікі нашага часу, кожны з нас асабіста і наша Айчына – Беларусь – патрабуем Хрыста, каб дапамог супрацьстаяць ім.\n10.1. Нам патрэбны ўваскрослы Езус, каб бараніў нас перад цемрай бязвер’я і холадам абыякавасці, які ўсё больш і больш апаноўвае свет. Найбольш небяспечным ворагам хрысціянства з’яўляецца не ваяўнічы атэізм, бо там мы ведаем, хто нам супрацьстаіць, але абыякавыя сэрцы сучасных хрысціян без моцнай веры і хрысціянскага сведчання.\n10.2. Нам Ён патрэбны, каб пастаянна перамяняў нашыя сэрцы і чыніў адважнымі сведкамі ў духоўнай цемры секулярызму.\n10.3. Нам патрэбны Хрыстус у нашых сем’ях, калі дэвальвуецца Богам устаноўлены інстытут сям’і, як адзіны і непарушны саюз мужчыны і жанчыны з мэтай супольнага жыцця, узаемнай дапамогі, працягу патомства і яго выхавання, а разводы і распуста лічацца праявай свабоды.\n10.4. Нам патрэбны Езус, каб вучыў сучасных сужэнцаў перамагаць эгаізм і з радасцю прымаць цяжкасці адказнасці адно за аднаго. Сучасны чалавек павінен разумець, што жыццё без шлюбу і на пробу, імкненне да заспакаення эгаістычных імкненняў і задавальненняў вядзе да расчаравання і жыццёвай драмы.\n10.5. Нам патрэбны Уваскрослы, каб вучыў нас клопату пра найбольш каштоўны Божы дар, якім з’яўляецца дар жыцця. Нашыя сем’і, асабліва маладыя, павінны быць адкрытымі на пакліканне да адказнага бацькоўства.\n10.6. Нам патрэбны Хрыстус, каб бараніў дзяцей і моладзь. Няўзброеным вокам бачна, як шмат драматычных праблем з’яўляецца ў іх жыцці. Бацькі ж павінны адзначацца адвагай і ўменнем выхоўваць іх у Божай праўдзе, знаходзіць для іх час і быць аўтэнтычнымі сведкамі Евангелля.\n10.7. Нам патрэбны Езус у нашым грамадскім жыцці, дзе расце алкагалізм, наркаманія, карупцыя, усё больш праяўляецца эканамічны крызіс, паўстаюць розныя канфлікты, у тым ліку сацыяльная і палітычная напружанасць, працоўная міграцыя, якая негатыўна ўплывае на крызіс сям’і і страту веры і г.д. Наша грамадства павінна быць насычана нязменнай праўдай Евангелля і Божай ласкай, каб на іх, як на непахісным падмурку, будаваць будучыню.\n10.8. Нам патрэбны Уваскрослы, каб дапамагаў разбудзіць пачуццё адказнасці за нашу Айчыну і салідарнасці паміж яе жыхарамі, каб паміж усімі панаваў дух узаемнай любові і згоды.\n11. Жыхары Беларусі з радасцю і гонарам успрынялі той факт, што Мінск стаўся месцам перамоваў і падпісання мірных пагадненняў па Украіне, якія з’яўляюцца новым этапам на шляху да вырашэння гэтага братазабойчага канфлікту ў цэнтры Еўропы, хаця гэты шлях нялёгкі і патрабуе яшчэ шмат намаганняў як з боку канфліктуючых бакоў, так і міжнародных арганізацый.\nБеларусь, будуючы сваю тоеснасць на прынцыпах Евангелля, таксама павінна быць краінай міру, узаемапавагі і талерантнасці яе грамадзян, людзей розных веравызнанняў і нацыянальнасцяў, але ў той жа час сыноў і дачок адной Бацькаўшчыны.\nМы з радасцю перажылі нядаўні візіт Дзяржаўнага Сакратара Яго Святасці Папы Францішка кардынала П’етро Параліна, які ўмацаваў нашу веру і заклікаў да вернасці Хрысту ў барацьбе са злом, каб жыць свабодай дзяцей Божых. Пасланнік Папы заклікаў змагацца з новымі спакусамі нашага часу. Не дазваляць падкупіць сябе ілжывымі вобразамі, якія часта прыходзяць да нас і маюць поспех толькі дзякуючы знешняй прыгажосці, якая прамінае, або папулярнасці, што ў іншых выклікае зайздрасць, або гатоўнасці на ўсё дзеля багацця. У такім выпадку ёсць небяспека, што нашы натуральныя каштоўнасці будуць пашкоджаныя. Неабходна выбраць паміж Богам і ідаламі, паміж Тым, хто стварыў і любіць нас, і тымі рэчамі, якія могуць зрабіць нас сваімі нявольнікамі. Ад нашага адказу будзе залежаць наша вера, наша будучыня і будучыня нашай краіны. Толькі тыя людзі, якія вераць у высокія каштоўнасці і змагаюцца, каб дасягнуць іх, сапраўды з’яўляюцца грамадзянамі, якія дапамагаюць сваёй краіне ісці наперад да лепшай будучыні (пар. http://catholic.by/2/libr/homilies/124944-chuwanne-gamilija.html).\nУ гэты святочны дзень звяртаемся да Цябе, Уваскрослы Езу, адары нас ласкай супрацьстаяння секулярнай ідэалогіі, якая нішчыць нашу хрысціянскую самасвядомасць і гэтым самым аслабляе нашае духоўнае жыццё. Дапамажы нам быць сведкамі Тваёй бязмежнай любові ў нашым штодзённым жыцці. Вядзі нас шляхам духоўнага ўваскрасення, які чыніць нашае жыццё новым ва ўсіх яго праявах.\nЯк Бог палюбіў нас аж да праліцця апошняй кроплі крыві свайго Адзінароднага Сына, таксама і мы павінны насуперак секулярным тэндэнцыям любіць Яго праз выкананне Божага закону. У абставінах, калі людзі ўсё часцей жывуць так, як быццам Бог зусім не існуе, неабходна супрацьстаяць ідалам сучаснага свету: эгаізму, ідэалогіі спажывецтва, ілюзіі лёгкага шчасця і ўзбагачэння, абыякавасці да чужых праблем, страты пачуцця дабра і зла, адсутнасці сэнсу і мэты жыцця і г.д.\nНяхай жа бязмежная любоў Хрыста ззяе ў кожным нашым дзеянні і стане нашым штодзённым жыццём. У адной са сваіх пасхальных гамілій святы Аўгустын казаў, што калі Хрыстус пакутаваў, то і нам трэба памерці для граху. Калі Хрыстус уваскрос, то і нам неабходна жыць для Бога. Калі Хрыстус перайшоў з гэтага свету ў дом Айца, то і мы не павінны засяроджваць нашы сэрцы на зямных справах, а следаваць за Ім да вышэйшых. Калі Ён быў укрыжаваны, то і нам трэба крыжаваць пажадлівасць нашага цела. Калі Ён ляжаў у магіле, то і мы, разам з Ім памерлыя для граху, павіны забыцца пра старога грэшнага чалавека і стаць новым. Калі Ён знаходзіцца ў небе, то і нам неабходна перамяніць нашы зямныя жаданні на вышэйшыя (пар. S. Agostino, Discourse 229/D, 1: http://w2.vatican.va/content/benedict-xvi/it/homilies/2009/ documents/hf_benxvi_hom_20090329_magliana.html).\n12. Дарагія браты і сёстры! Усе людзі добрай волі!\nВіншую ўсіх вас з радасным і збаўчым святам Хрыстовай Пасхі! Віншую католікаў і іншых хрысціян, якія сёння адзначаюць гэтае свята святаў! Няхай велікодная радасць напоўніць нашыя сэрцы надзеяй і ласкамі ўваскрослага Пана!\nСа словамі асаблівай павагі звяртаюся да нашых праваслаўных братоў і сясцёр, якія праз тыдзень будуць адзначаць свята Уваскрасення Хрыста! Жадаю ім так перажыць Страсную сядміцу, якая распачынаецца, каб яна ўвяла ў сапраўдную радасць пасхальнага “Аллелюя”.\nУваскрослы Езу, адары нашу Айчыну, Беларусь, патрэбнымі ёй ласкамі, каб яна была краінай духоўнага ўваскрасення, якое з’яўляецца гарантыяй гарманічнага жыцця на зямлі паводле Божага плану і шчаслівай вечнасці. Жадаю ўсім вам, суайчыннікі і ўсе людзі добрай волі, шчаслівых, поўных Божай ласкі і Яго супакою святаў Уваскрасення Хрыста.\nГэтыя свае пажаданні ўмацоўваю благаслаўленнем у імя Айца, + і Сына і Духа Святога. Амэн.\nМінск, 25 сакавіка 2015 г.\nУрачыстасць Звеставання Пана\nВыкарыстаная літаратура і прынятыя скарачэнні:\n1. Катехизис Католической Церкви. Москва 1998 (ККЦ).\n2. http://w2.vatican.va/content/benedict-xvi/it/homilies/2009/ documents/hf_ben-xvi_hom_20090329_magliana.html.\nP.S. Глыбокапаважаныя святары няхай прачытаюць гэтае Пасланне вернікам на Вялікдзень 5 красавіка 2015 г.\nЯшчэ па тэме Віншаванні на Раство і Пасху:\nПасланне Усясветнага Патрыярха Варфаламея на Вялікдзень\nПасхальнае пасланне мітрапаліта Мінскага і Заслаўскага Паўла, Патрыяршага Экзарха ўсяе Беларусі\nПастырскае пасланне Мітрапаліта Тадэвуша Кандрусевіча на Вялікдзень 2016 г.\nСтудзень 2010 (21)\nСнежань 2009 (27)\nЛістапад 2009 (46)\nКастрычнік 2009 (25)\nВерасень 2009 (49)\nЖнівень 2009 (40)\nЛіпень 2009 (14)\nЧэрвень 2009 (31)\nКрасавік 2009 (17)


Святы Айцец: сёмае благаслаўленне – самае актыўнае і творчае - Vatican News\nСвяты Айцец: сёмае благаслаўленне – самае актыўнае і творчае\nСапраўдныя мір і раўнавага з’яўляюцца вынікам Хрыстовага спакою – Ён зруйнаваў варожасць і аднавіў мір сваёй крывёй, пралітай на крыжы, - падкрэсліў Папа.\nПадчас агульнай аўдыенцыі, якая 15 красавіка 2020 г. прайшла ў форме відэатрансляцыі з Ватыкана, Францішак прысвяціў катэхезу сёмаму евангельскаму благаслаўленню: “Шчаслівыя міратворцы, бо яны будуць названыя сынамі Божымі” (Мц 5,9).\nПантыфік патлумачыў, што існуе два паняцці міру, першае з якіх – біблійнае. Яно выражаецца словам shalòm, якое азначае “дастатак, росквіт, дабрабыт”. “Калі па-яўрэйску кажам shalòm, то жадаем прыгожага, поўнага, квітнеючага жыцця, але таксама жыцця згодна з праўдай і справядлівасцю, якія выконваюцца ў Месіі, Князі супакою”, - сказаў ён.\nФранцішак зазначыў, што другое значэнне больш распаўсюджанае, і згодна з ім слова “мір” разумецца як “унутраны спакой”. Гэта сучасная ідэя, псіхалагічная і больш суб’ектыўная.\n“Такое значэнне “міру” – няпоўнае і не павінна абсалютызавацца, бо неспакой у жыцці можа стаць важным момантам узрастання. Вельмі часта менавіта Пан сее ў нас неспакой, каб выйшлі на сустрэчу з Ім, каб знайшлі Яго. У такім сэнсе неспакой з’яўляецца важным момантам узрастання, а ўнутраны спакой можа адпавядаць сумленню, якое спіць, а не сапраўднаму духоўнаму адкупленню”, - сказаў Папа\n“Вельмі часта Пан павінен быць “знакам, якому супраціўляцца будуць”, павінен разбурыць тое, на што мы памылкова пакладаем надзею, каб прывесці нас да збаўлення. У такі момант здаецца, што мы згубілі спакой, але гэта Пан выводзіць нас на такі шлях, каб прыйшлі да спакою, падоранага Ім”\nСвяты Айцец нагадаў, што Езус падкрэсліваў адрозненне свайго спакою ад мірскога: “Спакой пакідаю вам, спакой Мой даю вам. Не так, як дае свет, Я вам даю”.\nПапа заўважыў, што ў гэтым свеце спакой, мір пасля войнаў ці ўзброеных канфліктаў, дасягаецца або шляхам паразы аднаго з бакоў, або заключэннем мірнай дамовы. “Мы не можам не жадаць і не прасіць у малітве таго, каб заўсёды пераважаў другі шлях. Але мы павінны ўлічваць, што гісторыя – гэта бясконцая серыя мірных дамоваў, перакрэсленых наступнымі войнамі, ці вядзеннем гэтых самых войнаў іншымі спосабамі або ў іншых месцах”, - заўважыў Францішак.\n“Таксама і ў наш час “фрагментарная” вайна вядзецца на многіх тэатрах баявых дзеянняў і рознымі спосабамі. Трэба прынамсі падазраваць, што ва ўмовах глабалізацыі, якая грунтуецца ў першую чаргу на эканамічных інтарэсах, “мір” адных адпавядае “вайне” іншых. І гэта не Хрыстовы мір!”\nХрыстус, аднак, зруйнаваў варожасць і аднавіў мір сваёй крывёй, пралітай на крыжы. І гэта з’яўляецца прыкладам для міратворцаў, пра якіх кажа Евангелле. Таму сёмае благаслаўленне з’яўляецца самым актыўным, ініцыятыўным і творчым.\n“Любоў па сваёй прыродзе заўсёды творчая. Яна шукае прымірэння любым коштам. Божымі сынамі будуць названыя тыя, хто авалодаў мастацтвам міра і практыкуе яго, хто ведае, што не існуе прымірэння без дару ўласнага жыцця, і што мір трэба шукаць заўсёды і ўсюды. Заўсёды і ўсюды! Не варта забывацца, што менавіта так трэба шукаць мір! Гэта не наша самастойная справа, не плён нашых здольнасцей, але праява ласкі, атрыманай ад Хрыста, Які з’яўляецца нашым спакоем, і які зрабіў нас Божымі дзецьмі”, - сказаў Папа.\nФранцішак падкрэсліў, што “сапраўдны shalòm і сапраўдная ўнутраная раўнавага, вынікаюць з Хрыстовага спакою, які з’яўляецца плёнам Яго крыжа і стварае новае чалавецтва, уцелаўлёнае ў бясконцым шэрагу святых, якія былі вынаходлівымі і творчымі, пастаянна знаходзілі новыя шляхі, каб любіць”.\n“Гэты шлях Божых сыноў, якія дзеля Хрыстовай крыві шукаюць і знаходзяць сваіх братоў і сясцёр, з’яўляецца сапраўдным шчасцем. Шчаслівыя тыя, хто ідзе гэтым шляхам”, - завяршыў катэхезу Пантыфік.\n15 красавіка 2020, 12:39


Усё пачынаецца з «Мары»! | Новы Час\nНа аўтазапраўцы цяпер можна пабачыць выставу fashion-ілюстратара «Жанчыны Сусвету». Падчас адкрыцця адбыўся паказ моднага брэнда Kardash.\n11 кастрычніка на буйнейшай АЗС кампаніі “А-100” адкрылася выстаўка “Жанчыны Сусвету”. У аснове экспазіцыі — 6 карцін, якія ўвасабляюць 6 кантынентаў планеты ў жаночых вобразах.\nСюрпрызам для гасцей стаў першы ў гісторыі модны паказ дызайнерскай калекцыі на запраўцы. Спецыяльна да адкрыцця выстаўкі дызайнер Вольга Кардаш (брэнд Kardash) падрыхтавала паказ калекцыі адзення па матывах карцін мастака.\nАдметна, што нестандартная падзея праходзіць у рамках праекта “Мара”, які кампанія рэалізуе для ўдзельнікаў Праграмы ўдзячнасці “Дзякуй”. АЗС “А-100” рэгулярна выконвае мару аднаго са сваіх кліентаў, якой бы складанай ці нерэальнай яна ні была.\n“Марыць можна і трэба, — расказвае дырэктар групы кампаній А-100 АЗС Ганна Красоўская, — бо добрых чараўнікоў ніхто не адмяняў. У кожнага нашага кліента ёсць шанец здзейсніць сваю мару. Трэба ўсяго толькі расказаць пра яе пры запаўненні анкеты Праграмы “Дзякуй” і верыць, што менавіта твая “Мара” збудзецца. Не трэба баяцца загадваць нешта нестандартнае. Наадварот! Для чараўнікоў з “А-100” такая мара — самая цікавая. Мы ўжо дарылі карову жыхарцы невялікага гарадка, ладзілі заручыны закаханым, арганізоўвалі палёт на верталёце і купанне з дэльфінамі. Упэўнены, што наперадзе яшчэ многа выкананых жаданняў і шчаслівых кліентаў!”\nУ выпадку з Марынай Колб сетка “А-100” не проста выканала мару свайго кліента. Арганізаваўшы выстаўку таленавітай мастачкі, яна падарыла сапраўднае свята мастацтва наведвальнікам аўтазаправачнай станцыі, а таксама ўсім мінчанам і гасцям сталіцы. Спецыяльна для адкрыцця выстаўкі дызайнер Вольга Кардаш падрыхтавала паказ калекцыі адзення па матывах карцін мастачкі. Такім чынам, 11 кастрычніка прайшла не толькі першая персанальная выстаўка Марыны Колб, але і першы ў гісторыі дызайнерскі паказ адзення на аўтазапраўцы.\n“Я ўдзячна “А-100” за ажыццяўленне маёй мары. Любое іншае жаданне я магла б рэалізаваць сама — зрабіць, купіць, знайсці, — пракаментавала Марына Колб. — Персанальная выстаўка — гэта новая ступень у прафесійным развіцці і вялікая адказнасць. Сама я наўрад ці адважылася б на падобную авантуру. З А-100 падзея атрымалася прыгожай і незвычайнай, а галоўнае — даступнай для гледачоў. Бо якім бы моцным ці цікавым ні было б мастацтва, яго яшчэ трэба ўмець правільна паднесці. Дзякуй усім, хто паверыў у мяне і падтрымаў!”\nВыстаўка “Жанчыны Сусвету” прадоўжыцца да канца лістапада і чакае сваіх наведвальнікаў на АЗС А-100 №23 па адрасе вул. Казіміраўская, 39.\nКосмас наш! У Мінску стартаваў «Восеньскі салон з Белгазпрамбанкам»


Гипогонадизм - адна з прычын зніжэння тэстастэрону 🌡 Хатні Онлайн Доктар\nЗніжэнне палавой цягі можа апынуцца толькі адным са шматлікіх сімптомаў зніжэння ўзроўню тэстастэрону. У старэйшым веку такое зніжэнне натуральна. Але яно можа быць выклікана таксама некаторымі захворваннямі, прыёмам шэрагу лекавых прэпаратаў і атлусценнем. Візуальныя прыкметы часта недакладныя. Каб вызначыць, ці сапраўды ў вас нізкі ўзровень тэстастэрону, трэба зрабіць аналіз крыві.\nНедастатковая выпрацоўка тэстастэрону называецца гипогонадизмом. Сімптомы гэтага стану такія:\nЦяжкасць канцэнтрацыя ўвагі\nТэстастэрон - гармон, які адказвае за знешнія праявы мужнасці, таму на памяншэнне яго колькасці ў крыві могуць паказваць:\nПамяншэнне валасянога покрыва на твары і целе\nПавелічэнне грудных залоз і масы цела\nПамяншэнне мышачнай масы.\nПрычыны мужчынскага гипогонадизма\nГипогонадизм бывае прыроджаным або набытым. Ён можа развіцца ў выніку захворвання яечкаў або парушэння працы галаўнога мозгу, які перастае падаваць тестикулам сігналы аб неабходнасці выпрацоўкі тэстастэрону.Бываюць і іншыя прычыны:\nГенетычнае парушэнне (сіндром Клайнфельтера), наяўнасць у мужчыны дадатковай Х-храмасомы. Гэта выклікае тестикулярную недастатковасць і нізкі ўзровень тэстастэрону ў крыві.\nКрыптархізм (неопущение яечка).\nЗахворванні гіпаталамуса або гіпофізу - органаў, кантралюючых выпрацоўку і ўзровень тэстастэрону. Такі стан можа ўзнікаць пры раку, траўме, запаленчых працэсах ці аутоіммунных захворваннях.\nТраўма або запаленчае захворванне яечкаў.\nРак яечка і яго лячэнне.\nПарушэнні функцыі печані і нырак.\nПадвышанае ўтрыманне жалеза ў арганізме (гемохроматоз).\nПрыём некаторых лекаў:\nНекаторыя мочэгонных і супрацьсутаргавых сродкаў\nЛячэнне гипогонадизма залежыць ад асноўнай прычыны захворвання. Часам патрабуецца замяшчальная тэрапія тэстастэронам ў форме ін'екцый, налепленага пластыру або геля. Пабочныя эфекты замяшчальнай тэрапіі - гіперплазія прадсталёвай залозы, бясплоддзе і парушэнні сну.Калі вы падазраяце ў сябе гипогонадизм, парайцеся з лекарам і, у выпадку неабходнасці, праверце ўзровень тэстастэрону ў крыві.\n← Лячэнне імпатэнцыі: часта задаюць пытанні\nМужчынская кантрацэпцыя →


«Што трэба і што ня трэба рабіць зь Беларусьсю»\nДэвід Крэмэр, прэзыдэнт Freedom House, выказаў рэкамэндацыі адносна дзеяньняў Захаду ў дачыненьні да Беларусі.\nУ сваім артыкуле Дэвід Крэмэр адзначае, што ніколі раней Аляксандр Лукашэнка не сутыкаўся з такім эканамічным крызісам у сваёй краіне, як цяпер, з вострым недахопам валютных рэзэрваў. Ніколі раней ён не знаходзіўся пад такім моцным ціскам з боку ЭЗ і Злучаных Штатаў, з улікам іх санкцыяў за яго парушэньні правоў чалавека і скарачэньнем субсыдыяў з Расеі. Разам гэтыя беспрэцэдэнтныя падзеі выклікалі ў некаторых назіральнікаў мяркаваньні, што дні Лукашэнкі могуць быць палічаныя.\nСыход Лукашэнкі вызваліць народ Беларусі ад апошняга дыктатара Эўропы і прывядзе да пазытыўнага супрацоўніцтва з Эўропай і Захадам. Каб палегчыць фінал Лукашэнкі, вось дзесяць рэчаў, якія Захад павінен зрабіць і чаго варта пазьбягаць:\n1) Сапраўды разумець, што Лукашэнка ўяўляе пагрозу для ўсёй Эўропы, свабоднай і мірнай, для народу Беларусі, які церпіць яго 17 гадоў гадоў і для сьвету праз яго продаж зброі рэжымам-ізгоям. У той жа час, не хвалюйцеся аб ізаляцыі Беларусі, – з-за дзеяньняў Лукашэнкі Беларусь ужо пераўтварылася ў ізгоя.\n2) Падтрымліваць неаслабны ціск на яго рэжым з дапамогай эканамічных санкцый, каб прымусіць да вызваленьня і поўнай рэабілітацыі палітвязьняў. У той жа час, не турбуйцеся аб націску на Беларусь з боку Расеі, бо погляд на Беларусь праз прызму Расеі гуляе на руку Лукашэнку.\n3) Настойваюць на безумоўным вызваленьні ўсіх палітычных зьняволеных; дзесяткі такіх зьняволеных па-ранейшаму ў беларускай турме (лік зьмяняецца ў залежнасьці ад арыштаў), і нават тыя, якія былі вызваленыя, не маюць грамадзянскіх правоў (яшчэ адна ўмова, якую Лукашэнка павінен задаволіць). Нават калі адзін палітычны зьняволены па-ранейшаму будзе пакутаваць ў турме – і нават тады нельга прызнаць, што Лукашэнка прывядзе Беларусь да Эўропы.\n4) Не могуць не выклікаць пытаньні аб легітымнасьці Лукашэнка ў якасьці лідэра, тым больш што Злучаныя Штаты не прызнаюць законнымі вынікі апошніх, сфальсыфікаваных 19 сьнежня, прэзыдэнцкіх выбараў. Зь іншага боку, не выконваць даўнія пагадненьні з яго рэжымам, якія ўключаюць абмен канфідэнцыйнай інфармацыяй, што Лукашэнка затым выкарыстоўвае супраць сваіх апанэнтаў (як выпадак з Польшчай і Літвой, якія перадалі сакрэтную банкаўскую інфармацыю аб вядучых беларускіх праваабаронцах), прычым ня мець працоўных кантактаў з Лукашэнкам цяпер і ў будучыні.\n5) Больш стасункаў з беларускай грамадзянскай супольнасьцю і апазыцыяй;ЭЗ і дзяржавы-члены зрабілі шмат на гэты конт, але яшчэ шмат можна і трэба зрабіць. З іншага боку, не запрашаць прадстаўнікоў Лукашэнкі, такіх, як міністар замежных спраў Сяргей Мартынаў, на пасяджэньні Эўрапейскага партнэрства, як гэта было зроблена нядаўна. Гэта надае упэўненасьць незаконнаму рэжыму Лукашэнкі і падрывае спробы аказаць на яго ціск.\n6) Дадаць Мартынава ў сьпіс асобаў, якім забаронена выдача візаў, каб ён больш ня мог распаўсюджваць хлусьню рэжыму Лукашэнкі. Эўрапейскім чыноўнікам – ня езьдзіць у Менск у спадзяваньні пераканаць Лукашэнку рабіць правільныя рэчы.\n7) Лукашэнка можа распачаць прыватызацыю ў адчайных спробах знайсьці грошы, – замест гэтага варта ўвесьці санкцыі ў адносінах да большасьці дзяржаўных прадпрыемстваў, зьніжаючы іх прывабнасьць для патэнцыйных пакупнікоў. Не дазваляць Міжнароднаму валютнаму фонду прапанаваць Лукашэнка выратавальнае кола за кошт пашырэньня якой-небудзь дапамогі. Гэта па-просту было б здрадай беларускай апазыцыі і грамадзянскай супольнасбці.\n8) Падрыхтавацца да пост-лукашэнкай Беларусі... У той жа час, не дамагацца штучнага адзінства сярод апазыцыі. Наяўнасьць аб'яднанай апазыцыі будзе нечым пазытыўным, але адзінства не зьяўляецца неабходным, каб перамагчы Лукашэнку.\n9) Заахвочваць дызэртырства сярод дыпляматычнай супольнасьці Беларусі, і нават у межах рэжыму. Не выключана, ўзрушэньні ўнутры кіруючага кола – відавочныя прыкметы таго, што некаторыя чыноўнікі лічаць, што цяперашняя палітычная сыстэма не зьяўляецца ўстойлівай, і яны могуць шукаць выхад са становішча.\n10) Прызнаюць, што ў сувязі з беспрэцэдэнтным эканамічным крызісам, не існуе большых магчымасьцяў, чым цяпер, каб садзейнічаць зьменам у Беларусі і пакласьці канец апошняй дыктатуры Эўропы. Не думайце, што Лукашэнка будзе жыць і быць ва ўладзе назаўжды. Бо, як прадэманстравалі тунісцы, эгіпцяне і лібійцы, Бэн-Aлі, Мубараку і Кадафі не наканавана было кіраваць вечна, і тое ж адносіцца і да Беларусі і Лукашэнкі.


20 красавік 2021, 17:53\nАмбасада Баўгарыі ў Маскве\nМіністэрства замежных спраў Расеі абвясьціла пэрсонамі нон грата двух супрацоўнікаў амбасады Баўгарыі ў Маскве, паведамляецца на сайце ведамства.\nНа працягу 72 гадзін Расею павінны пакінуць першы сакратар консульскай службы Мікалай Панаётаў і першы сакратар службы па гандлёва-эканамічных пытаньнях амбасады Чаўдар Хрыстозаў.\nГэта зроблена ў адказ на высылку двух расейскіх дыпляматаў з Сафіі ў сакавіку. Тады МЗС Баўгарыі заявіў, што два расейскія дыпляматы ажыцьцяўлялі ў краіне дзейнасьць, несумяшчальную з Вэнскай канвэнцыяй аб дыпляматычных зносінах. Паведамлялася пра раскрыцьцё агентурнай сеткі, якая працавала ў інтарэсах Расеі. Усяго абвінавачваньні былі прад’яўленыя шасьці падазраваным, у тым ліку жонцы меркаванага рэзыдэнта расейскай выведкі.\nБаўгарская дзяржаўная тэлевізія сьцьвярджала, што гаворка ідзе пра супрацоўнікаў расейскай выведкі Аляксандра Зінкіна і Максіма Рыбкіна, якія атрымлівалі дакумэнты з грыфам «NATO — сакрэтна». Паводле дадзеных тэлеканала, існуюць апэратыўныя дадзеныя аб сустрэчах іх жонак Алены Зінкінай і Яўгеніі Сафронавай з жонкай Івана Іліева, так званага рэзыдэнта. Задачай «рэзыдэнта» было пабудаваць сетку агентаў.\nБаўгарыя з кастрычніка 2019 году выслала шасьцярых дыпляматаў праз падазрэньні ў шпіянажы. У сьнежні баўгарскія ўлады абвясьцілі пэрсонай нон грата ваеннага, ваенна-паветранага і ваенна-марскога аташэ пры пасольстве. Паводле дадзеных пракуратуры, расеец з 2017 году зьбіраў зьвесткі, якія ўтрымліваюць дзяржаўную таямніцу, у тым ліку інфармацыю аб колькасьці амэрыканскіх вайскоўцаў у Баўгарыі падчас сумесных вучэньняў дзьвюх краінаў. Ведамства сьцьвярджала, што расейскі дыплямат завэрбаваў грамадзяніна Баўгарыі.\nЧэхія не чакала такой жорсткай рэакцыі Расеі на высылку дыпляматаў, таму разглядае новыя захады супраць РФ


17 лістапад 2015, 17:42\nЯкія новыя пагрозы для Беларусі ўзьнікаюць у сувязі з падзеямі ў Парыжы? На пытаньне карэспандэнта Свабоды адказаў кіраўнік Цэнтру стратэгічных і зьнешнепалітычных дасьледаваньняў Арсені Сівіцкі.\n— Сёньня нельга казаць, што перад Беларусьсю існуе відавочная тэрарыстычная пагроза з боку тэрарыстычных арганізацыяў, гэткіх, як «Ісламская дзяржава» ці «Аль-Каіда». Але гэта ня значыць, што няма рызыкаў. Праз тэрыторыю Беларусі праходзяць як каналы нелегальнай міграцыі з Цэнтральнай Азіі, гэтак і канал наркатрафіку, які пачынаецца ў Аўганістане і таксама праходзіць праз Цэнтральную Азію. Таму можна прагназаваць, што як толькі ваенна-палітычная сытуацыя там будзе пагаршацца, патокі нелегальных мігрантаў з Цэнтральнай Азіі, як і патокі, зьвязаныя з крыміналам, перш за ўсё наркапатокі, будуць павялічвацца. У тым ліку і праз тэрыторыю Беларусі. І вось гэта падвышае рызыкі пранікненьня на тэрыторыю Беларусі як прадстаўнікоў тэрарыстычных арганізацыяў, гэтак і крымінальных груповак.\nАле на сёньняшні дзень такой актыўнай пагрозы для Беларусі з боку тэрарыстычнага інтэрнацыяналу не існуе.\nБеларусь не прымае ўдзелу ў антытэрарыстычнай кааліцыі супроць «Ісламскай дзяржавы» на Блізкім Усходзе, хоць ускоснае дачыненьне як бы мае, бо яна галоўны ваенна-палітычны хаўрусьнік Расеі, якая цяпер вядзе ў Сырыі сваю ваенна-паветраную апэрацыю. Мы фармальна гэтыя дзеяньні Расеі падтрымліваем на міжнароднай арэне. Але ня думаю, што гэтая падтрымка можа прывесьці да таго, каб Беларусь трапіла ў сьпіс цэляў тэрарыстаў.\n— Расея можа стаць аб’ектам тэрарыстычнай атакі ў адказ з-за свайго ўдзелу ў вайне ў Сырыі. У Беларусь з-за адсутнасьці сапраўднай мяжы з Расеяй патэнцыйным тэрарыстам лёгка пранікнуць. Ці можна выключыць, што яны праявяць сябе ў Беларусі?\n— Усё ж ня думаю, што тэрарысты, якія зьвязаныя з «Аль-Каідай», з «ІДзІЛ» ці іншымі структурамі, будуць прадпрымаць тэрарыстычныя атакі супроць Беларусі. Гэта ня толькі небясьпечна, але найперш ня ў іх інтарэсах, бо Беларусь мяжуе з краінамі Эўразьвязу, і яе, хутчэй за ўсё, будуць выкарыстоўваць як пляцдарм для пранікненьня на гэтую тэрыторыю. А з улікам таго, што Беларусь мае даволі разьвітую лягістычную сетку, у тым ліку авіязносіны з краінамі Блізкага Ўсходу, з Турэччынай, гэта таксама спрыяе таму, каб Беларусь больш выкарыстоўвалі ў транзытных мэтах.\nУсе гэтыя рызыкі актуалізуюцца ў тым выпадку, калі сур’ёзна абвастрыцца ваенна-палітычная сытуацыя ў Цэнтральнай Азіі. Што такі працэс ідзе, можна сьцьвярджаць у сувязі з дэградацыяй становішча ў Аўганістане. Там і «Талібан» і «ІДзІЛ» паводзяць сябе ўсё больш актыўна, нават можна назіраць сур’ёзныя баі на таджыцка-аўганскай мяжы. А Таджыкістан — сябра АДКБ, то бок гэта сыгнал таго, што канфлікт пачынае тычыцца і постсавецкай прасторы. Таму сапраўды, як толькі там сытуацыя сур’ёзна пагоршыцца і гэта выкліча патокі нелегалаў і наркатрафіку, то варта чакаць спробаў пранікаць і на тэрыторыю Беларусі праз празрыстую мяжу з Расеяй.\n— Ці ёсьць, на вашу думку, у самой Беларусі нейкія радыкальныя сілы, якія могуць актывізавацца ў сувязі з падзеямі ў Парыжы?\n— Падставаў для таго, каб тут фармаваліся ячэйкі ісламісцкага толку, на маю думку, няма, у тым ліку няма такіх традыцыяў. Па-другое, тут не такая вялікая колькасьць мусульманскіх вернікаў, да таго ж яны ўсё ж такі ўключаныя ў сацыяльна-эканамічную тканку беларускага грамадзтва. Таму проста няма падстаў для ўзьнікненьня такіх радыкальных і буйных ячэек, як сталася ў краінах Эўразьвязу, перш за ўсё ў Францыі і Нямеччыне.\nАле гэта ня значыць, што зусім не існуе выклікаў з боку розных тэрарыстычных груповак, якія грунтуюцца не на рэлігійнай ідэалёгіі.\nПерш за ўсё гэта праварадыкальныя і леварадыкальныя ідэалёгіі. На жаль, Беларусь мае жахлівы досьвед у тым ліку тэрарыстычных атакаў з боку прадстаўнікоў гэтых ідэалёгіяў. Такая пагроза існуе і цяпер, прычым у сёньняшнім сьвеце ад гэтай тэмы ніхто не застрахаваны. Тут усё залежыць ад таго, якім чынам нашы спэцслужбы будуць рабіць сваю працу, наколькі яны падрыхтаваныя.\nНа жаль, досьвед 2011 году і ранейшых гадоў сьведчыць пра тое, што спэцслужбы зусім не падрыхтаваныя да такіх рызыкаў.\nМаю на ўвазе і тэракт у мэтро, і ранейшыя падзеі на сьвяце незалежнасьці. Гэтыя сыгналы сьведчаць пра тое, што цалкам трэба рэфармаваць сыстэму забесьпячэньня бясьпекі ў краіне, у тым ліку ад такіх пагрозаў.


ЗША заклікае Турцыю ставіцца з павагай да хрысціян\nКамітэт замежных спраў Вярхоўнай палаты Кангрэсу ЗША ухваліў рэзалюцыю, якая заклікае Турцыю ставіцца з належнай павагай да хрысціянскай спадчыны. Рэзалюцыя была прынята практычна аднагалосна – 43 галасы “за” і 1 “супраць”. Амерыканскія кангрэсмены заклікаюць Анкару спыніць рэлігійную дыскрымінацыю і парушэнне рэлігійных правоў у рэлігійнай і адукацыйнай сферах. У рэзалюцыі ўтрымліваецца заклік да вяртання ранейшым уладальнікам-хрысціянам уласнасці.\nІніцыятарамі прыняцця рэзалюцыі выступілі рэспубліканец Эд Ройс і дэмакрат Говард Берман. Яны падкрэслілі, што Турцыя ўжо даўно з'яўляецца злосным правапарушальнікам рэлігійных свабод ва ўсім свеце.\nАсаблівы водгук і радасць прыняцце рэзалюцыі выклікала ў грэцкай і армянскай супольнасцях амерыканскага грамадства. Шматлікія гады свет назірае, як прыходзіць у заняпад унікальная хрысціянская спадчына на тэрыторыі Турцыі. Асцярогі выклікаюць падзеі, якія адбываюцца на тэрыторыі Турэцкай Рэспублікі, у паўночнай частцы вострава Кіпр. За 37 гадоў акупацыі паўночнага Кіпра застаецца невядомым лёс тысяч зніклых людзей.\nАрхіепіскап Кіпрскі Хрызастом II усімі сіламі змагаецца за аднаўленне свабоды на турэцкай частцы вострава. У сакавіку гэтага года ён стаў ініцыятарам адпаведнага пазову ў Еўрапейскі суд па правах чалавека. Члены незалежнай камісіі, якія прыбылі на Кіпр для расследавання справы, былі затрыманы турэцкімі ўладамі.


Дзе і што можна ўбачыць у ноч музеяў?\nУ музеі не спяць\nОпубликовано: 18.05.2017 22:15:11\nНоч музеяў — міжнародная падзея, якая адбываецца штогод у краінах Еўропы і прысвячаецца Міжнароднаму дню музеяў, ён адзначаецца ў свеце 18 мая. Адзін раз у год сотні «храмаў муз» расчыняюць свае дзверы для ўсіх, каму цікава ўбачыць іх багацці ў нязвыклы час сутак — позна ўвечары і ўначы. Наша краіна далучылася да гэтай акцыі ў 2004-м. З вечара 20 мая больш за 90 музеяў краіны прымуць удзел у ёй зноў. Што пакажуць наведвальнікам?\nНачных наведвальнікаў у Нацыянальным мастацкім музеі штогод многа\nБудзь як Купала\nУ Дзяржаўным літаратурным музеі Янкі Купалы абыгралі імя класіка і назвалі начное дзейства «Будзь ЯК!»: будзь як Янка Купала — таленавітым і закаханым, стыльным і элегантным, маладым і крэатыўным!\nНаведвальнікам прапануюць унікальную магчымасць паразважаць над тым, за якія дасягненні Янка Купала ў свой час мог атрымаць Нобелеўскую прэмію ў галіне літаратуры, прайсці пасвячэнне ў таварыства філаматаў і філарэтаў, патрапіць на Парнас, зрабіць адметныя фотаздымкі з лётчыкамі і раскрыць таямніцу «Кода Купалы». У час тэатралізаванай дзеі ў мемарыяльных пакоях музея гасцей сустрэнуць сваякі і сябры народнага паэта, якія падзеляцца сваімі ўспамінамі і гісторыямі з жыцця Песняра. У праграме таксама майстар-клас па гістарычных танцах, знаёмства з беларускай геральдыкай, канцэртная праграма.\nМузейная ноч будзе каштаваць усяго 1 рубель.\nДзяржаўны літаратурна-мемарыяльны музей Якуба Коласа запрашае на захапляючую праграму «Святло ў акне». Назва невыпадковая. У доме, дзе цяпер музей, Колас жыў ужо ў сталым узросце, нярэка пакутаваў на бяссонніцу, позна працаваў, і святло ў яго акне часцяком гарэла да рання.\nІмпрэзы рыхтуюцца разнастайныя. Тэатралізаваная экскурсія пазнаёміць з традыцыйным укладам жыцця сям’і Міцкевічаў, а героі «ажыўшай» экспазіцыі дазволяць убачыць самога гаспадара дома, яго дамачадцаў і гасцей. Экспазіцыя ў гаражы раскажа пра жыццё народнага паэта праз шэсць яго аўтамабіляў. А ў склепе можна будзе пачаставацца традыцыйнымі сялянскімі стравамі.\nТолькі адзін раз на год пяро № 86, якім пісаў Колас, зможа патрапіць у рукі наведвальнікаў музея. Ёсць магчымасць праверыць, ці сапраўды запісаныя ім жаданні збываюцца. Магічныя ўласцівасці мае і новая драўляная скульптура «Слодыч мар» на прысядзібнай літаратурнай пляцоўцы. Калі прысесці на гэтыя два пераплеценыя карані і нешта загадаць, тое спраўдзіцца абавязкова. А калі пастаяць у двух слядах на дубовай «Дарозе на Алімп» — адчуеш узлёт паэтычнага натхнення.\nНядаўна фонды музея папоўнілі ўнікальныя архіўныя відэаматэрыялы, на якіх можна пабачыць жывога Коласа, яго сустрэчу з дзедам Талашом і знакамітымі рускімі пісьменнікамі, пачуць гісторыю напісання трылогіі «На ростанях». Кінапрагляд — таксама ў праграме.\nУваход у Дом Коласа — вольны. Квіткі на канцэрты — па 5 рублёў.\nБеларускі дзяржаўны музей гісторыі Вялікай Айчыннай вайны чакае начных наведвальнікаў з 18.00. З надыходам вечара яго экспазіцыя ажыве: танкісты, лётчыкі, зенітчыкі, стралкі, партызаны, падпольшчыкі, ваенныя карэспандэнты, медсёстры і іншыя персанажы ваенных гадоў запоўняць залы. Яны раскажуць аб экспанатах і інсталяцыях, пакажуць эпізоды з ваеннага жыцця і нават прапануюць у іх паўдзельнічаць.\nАдной з цэнтральных падзей стане прэзентацыя ўнікальнага музейнага прадмета. Арганізатары інтрыгуюць: рэч — рэдкая, адна з жамчужын калекцыі, цікавая не толькі для нашай, але і для іншых краін. Што гэта? Сакрэту загадзя не выдаюць — ваенная тайна.\nЗ таго, што дакладна вядома: упершыню будзе адкрыта пляцоўка з устаноўленым самалётам Лі-2. Там будзе працаваць партызанская мастацкая школа і праводзіцца конкурс малюнкаў. Каля музея выступіць «франтавая брыгада», пройдзе выстаўка аўтамабільнай рэтра- тэхнікі МУС, запрацуе кінаперасоўка, разгорнецца палявая кухня з абавязковай салдацкай кашай.\nЗавершыць мерапрыемствы калектыўнае выкананне папулярнай песні пра вайну каля стэлы «Мінск — горад-герой». Пачатак — у 22.50.\nКошт квітка ў музей ніжэй, чым у звычайныя дні. Наведвальнікам у ваеннай форме Чырвонай або Савецкай арміі і цывiльных уборах 30—50-х гадоў уваход бясплатны.\nГульня ў класікі\nНацыянальнаму мастацкаму музею тэму святочных мерапрыемстваў падказаў раман аргенцiнскага пісьменніка Хуліа Картасара «Гульня ў класікі». Назву прадоўжылі — «Гульня ў класікі, або Адмова ад строгай геаметрыі». І патлумачылі: постмадэрнісцкі раман можна чытаць паступова, звычайна, можна па ланцужку, падказаным аўтарам, а можна і па-свойму, пераскокваючы з главы ў главу ў пачатку, сярэдзіне ці канцы кнігі, тым самым знаходзячы іншыя сэнсы твора. Тое ж зрабіць прапануе і музей: можна проста адправіцца глядзець мастацкія выстаўкі і экспазіцыю, а можна не надта паглыбляцца ў жывапіс, але правесці час сярод яго весела і займальна.\nДля гэтага будуць створаны розныя інтэрактыўныя пляцоўкі. Адна з іх — «Карціны адыходзяць да сну». Самыя знакавыя творы ў залах рускага мастацтва завесяць — няхай шэдэўры адпачнуць, яны таксама стамляюцца ад пастаяннай увагі. А яе на гэты раз варта звярнуць на суседнія, не меньш цікавыя палотны. У адзін з залаў наогул можна будзе ўвайсці толькі з фанарыкам, бо святла ў ім не будзе зусім. Пра фанарыкі, дарэчы, раяць паклапаціцца загадзя і ўзяць з сабой з дому. Гэтак жа, як кніжкі для сляпога буккросінгу пад наглядам Францыска Скарыны. Першадрукар пацікавіцца, што чытаюць сучасныя аматары літаратуры. Нясумным абяцае быць і цыкл кароткіх лекцый у стылі TED. Тэмы — займальныя. Накшталт «10 фактаў пра іконы на панэлі вашага аўто» або «Як стаць для свайго дзіцяці гідам па музеі, у якім сам нічога не разумееш».\nГасцей чакаюць з 19.00 да 00.00.\nКошт білетаў — звычайны, 5 рублёў. На выстаўку графікі Рэмбранта — уваход асобны.\nГісторыя з кантрабандай і канспірацыяй\nУ нацыянальным гістарычным музеi асноўныя мерапрыемствы — з 20.00 да 2.30. Ноч аб’яўлена кантрабандысцкай, пройдзе пад знакам Вялікай Мядзведзіцы — адсылка да вядомага рамана Сяргея Пясецкага — і прымеркавана да закрыцця маштабнага выставачнага праекта «Гандаль Беларусі на шалях гісторыі».\nУ наведвальнікаў з’явіцца магчымасць убачыць гандаль у іншым святле і раскрыць яго самыя таемныя бакі. Гасцей чакаюць квест «Тайнымі сцежкамі кантрабандыстаў», перформансы, фільмы, фотазоны і шмат іншых, звязаных з тэмай сюрпрызаў.\nКошт білетаў — ад 1 да 3 рублёў. Праграма ў музейным дворыку — бясплатная. Тут выступяць музычныя гурты, будуць працаваць хэнд-мэйд-кірмаш і гіганцкі лега-лабірынт для дзяцей.\nУ філіяле гістарычнага музея — Доме-музеі I з’езда РСДРП узгадаюць сёлетняе 100-годдзе Кастрычніцкай рэвалюцыі і правядуць ноч канспірацыі. Наведвальнікам адкрыюць мемарыяльную зону, дазволяць пасядзець за гістарычным сталом і адчуць сябе ўдзельнікам тайнай суполкі заснавальнікаў Расійскай сацыял-дэмакратычнай рабочай партыі. Жадаючыя змогуць асвоіць азбуку Морзе, прыёмы шыфравання, а таксама патанцаваць.\nПраграма разлічана да 00.00. Квіткі на ноч канспірацыі — 1—2 рублі.\nУ Літаратурным музеі Максіма Багдановіча перафразавалі вядомую прымаўку і ўзяліся праверыць: хто танцуе, таму шанцуе? У выніку — танцуюць усе. 3 16.00 да 18.00 — дзіцячая праграма з народнымі гульнямі і забавамі ад фальклорнага калектыву «Калыханка». У гэты час можна будзе таксама бясплатна прайсціся па абноўленай экспазіцыі музея і паслухаць экскурсію. Далей — праграма на любы густ: танцы сярэдневяковыя, традыцыйныя, сучасныя. А для шчырых прыхільнікаў літаратуры — прэзентацыя кнігі Мікіты Найдзёнава «Развітанцы», якая летась увайшла ў шорт-ліст прэміі «Дэбют» імя Максіма Багдановіча.\nУваходны квiток — 3 рублi.\nЗ 16.00 да 18.00 — уваход вольны.\nУ галерэі «Арт-Беларусь», якая нядаўна пачала работу ў Палацы мастацтваў, плануюць не спаць даўжэй за ўсіх. Кажуць: ніякіх паўмер, экспазіцыя адкрыта да рання. Старт — у 22.30. Фініш — у 5.00.\nТолькі гэтай ноччу тут можна ўбачыць выставу «Неабыякавыя». Увесь месяц пасля адкрыцця за гасцямі галерэі назіралі, каб даведацца, якія карціны калекцыі найбольш палюбіліся, напалохалі або ўзрушылі гледачоў. Цяпер наведвальнікам прадставяць топ «неабыякавых» і раскажуць гісторыю кожнага экспаната.\nБесперабойна да світання можна будзе слухаць выступленні электроннага тэатра «Тэатроніка». А «Напоі пра мастацтва» прапануе школа барменаў «19/33». Хто не ў тэме: у назве — не проста набор лічбаў, гэта перыяд сухога закона ў ЗША, у час якога ў нелегальных спікізі-барах зараджалася залатая эпоха кактэйляў. Так што захаванне сакрэтнасці – умова абавязковая. Бар давядзецца пашукаць. Дарэчы, менавіта там можна выйграць карту пастаяннага госця галерэі «Арт-Беларусь».\nІ якая Ноч музеяў без майстар-класаў! Малюем на сценах? Даведваемся пра сакрэт абстракцыі? Адкрываем таямніцы колеру Суціна?\nУваход — 2 рублі, але кожны 10-ы госць пройдзе бясплатна.


Першыя камбайнеры-тысячнікі – Яўген Грабоўскі і Аляксандр Ермаковіч з КСУП «Гудагай»\nГлавная » Новости » 29. 07. 2020\nЗ першых дзён масавага жніва хлебаробы КСУП “Гудагай” занялі лідарства ў многіх пазіцыях жніўнага спаборніцтва, якое штогод ладзіць Астравецкі райкам прафсаюза работнікаў аграпрамысловага комплексу. Нагадаю, два звяны аператараў зернесушыльных установак КСУП “Гудагай” ужо пераадолелі двухтысячны рубеж. А сёння сталі вядомы прозвішчы камбайнераў, якія першымі ў раёне намалацілі тысячу тон збожжа, – гэта гудагайскі экіпаж у складзе Яўгена Грабоўскага і Аляксандра Ермаковіча.\nПершымі ў раёне тысячу тон зерня намалацілі Яўген Грабоўскі і Аляксандр Ермаковіч\nНа камбайне айчыннай вытворчасці КЗС-1218 хлебаробы працуюць разам чацвёрты сезон. Некалькі гадоў запар яны першымі сярод камбайнераў КСУП “Гудагай” запісвалі на свой рахунах доўгачаканую тысячу. Сёлета да перамогі ў раённым спаборніцтве хлебаробы ішлі мэтанакіравана, нават паломка камбайна, калі да тысячы не хапала некалькі дзясяткаў тон, не перашкодзіла ўзняцца на жніўны п’едэстал. Пасля абеду ў аўторак, 28 ліпеня, у тандэма Грабоўскі-Ермаковіч была тысяча!\nПавіншаваць камбайнераў з выдатным вынікам прама ў поле прыехалі прадстаўнікі раённага выканаўчага камітэта, Савета дэпутатаў і КСУП “Гудагай”, лідары прафсаюза аграрыяў і гаспадаркі. Песні хлебаробам падарылі артысты раённай культуры.\nЛепшым камбайнерам песні ад раённых артыстаў\n– Намалочаная вамі тысяча тон збожжа – адзін з першых значных вынікаў сёлетняй уборачнай кампаніі, – адзначыў старшыня раённага выканаўчага камітэта Ігар Шалудзін. – Жадаю вам здароўя і без страт і паломак дайсці да фініша жніва.\nПершых тысячнікаў жніва віншуе старшыня райвыканкама Ігар Шалудзін\nІгар Яраслававіч таксама акцэнтаваў увагу на тым, што сярод 7 камбайнерскіх экіпажаў, якія на сёння пераадолелі рубеж у 500 тон, 5 – гудагайскія.\nПершы намеснік старшыні райвыканкама – начальнік упраўлення сельскай гаспадаркі і харчавання Іван Карніла, віншуючы хлебаробаў з перамогай у жніўным спаборніцтве, пажадаў ім намалаціць 2 тысячы тон збожжа.\nЦёплыя словы камбайнерам адрасавалі старшыня раённага Савета дэпутатаў Ірына Тальчук, старшыня райкама прафсаюза работнікаў АПК Юрый Адула і дырэктар КСУП “Гудагай” Эдуард Садоўскі, якія з грашовымі прэміямі, падарункамі, кветкамі і дыпломамі прыехалі павіншаваць камбайнераў.\nХлебаробы прымаюць віншаванні ад раённага Савета дэпутатаў\nДырэктар КСУП “Гудагай” Эдуард Садоўскі\nПа ўмовах жніўнага спаборніцтва галоўны аграном гаспадаркі, у якой камбайнеры першымі ў раёне намалацілі тысячу тон зерня, таксама становіцца пераможцам жніва – падарунак і дыплом атрымаў Андрэй Ненартовіч.\nСтаршыня раённага савета дэпутатаў Ірына Тальчук і галоўны аграном КСУП “Гудагай” Андрэй Ненартовіч\nБез падарунка не застаўся і галоўны тэхнолаг гудагайскіх ніў Андрэй Ненартовіч\nВіншуем хлебаробаў з выдатным вынікам!


Расійскі эксперт: ЕАЭС на сёння — не прыярытэтны накірунак для Расіі | Навіны Беларусі | euroradio.fm\nРасійскі эксперт: ЕАЭС на сёння — не прыярытэтны накірунак для Расіі\n11/07/2014 - 20:28\nПраблемы станаўлення і перспектывы развіцця ЕАЭС абмеркавалі эксперты і дыпламаты з Беларусі, Расіі, Казахстана, Арменіі і Кыргызстана\nЭкспертны круглы стол “Еўразійскі саюз: праблемы станаўлення і перспектывы развіцця” прайшоў у Мінску 11 ліпеня, дзякуючы “падтрымцы” амбасады Расіі ў Беларусі і кансалтынгавай кампаніі “Sinkevich Technologies”. Адпаведна, першым з уступным словам і выступае прадстаўнік расійскай амбасады, першы сакратар дыппрадстаўніцтва Аляксей Студнярскі. У сваёй прамове ён асаблівую ўвагу чамусьці звяртае на тое, што ЕАЭС ніякай пагрозы суверэнітэту не нясе.\nАляксей Студнярскі: “Пры падпісанні дакумента было дакладна заяўлена, што Еўразійскі эканамічны саюз будзе працаваць на падставе празрыстых нормаў і прынцыпаў ВТА. І хацелася б асабліва падкрэсліць, што краевугольным каменем у падмурку саюза ляжыць эканоміка: саюз з’яўляецца эканамічным і не закранае пытанне незалежнасці і палітычнага суверэнітэту краін удзельніц”.\nНа эканамічныя перспектывы звяртае ўвагу і намеснік начальніка ўпраўлення еўразійскай інтэграцыі МЗС Беларусі Аляксей Самасуеў.\nАляксей Самасуеў: “З набыццём моцы дамовы аб Еўразійскім саюзе будзе сфармаваны агульны рынак з насельніцтвам 170 мільёнаў чалавек, з высокім вытворчым і навукова-тэхналагічным патэнцыялам. Беларусь таксама сыходзіць з таго, што будуць створаныя дадатковыя ўмовы для павялічэння аб’ёму ўзаемнага гандлю, рэалізацыі сумесных інвестыцыйных і інавацыйных праектаў”.\nАле перш, чым пачнуць спраўджвацца аптымістычныя чаканні ініцыятараў і распрацоўшчыкаў ЕАЭС, неабходна вырашыць шмат праблемных пытанняў. І першае: 170 мільёнаў чалавек не дастаткова для стварэння сапраўды эфектыўнага рынка, расчароўвае беларускі эксперт Аляксандр Сінкевіч.\nАляксандр Сінкевіч: “170 мільёнаў чалавек — гэта мала. Таму такой важнай была і застаецца Украіна і яе стаўленне да гэтага ўтварэння. Як і іншых краін. Як, да прыкладу, Усходняя Еўропа будзе гандляваць? Мінімальна 200-250 мільёнаў чалавек павінны быць у рынку. Ды і 3% ад сусветнага ВУП (сумесны патэнцыял Беларусі, Расіі і Казахстана. — заўв. Еўрарадыё) — гэта таксама крайне мала. Неабходна тэрмінова нарошчваць аб’ёмы выпуску, праводзіць рэіндустрыялізацыю і мадэрнізацыю. Геаграфічныя фактары сёння таксама не на карысць Еўразійскага саюза — ён павінен у ідэале абапірацца на натуральныя геаграфічныя межы. І галоўнае, ён павінен несці ў сабе зарад даверу”.\nАляксандр Сінкевіч звяртае ўвагу, што з даверам, як мінімум у Беларусі і Расіі, пасля скандала з Беларуськаліем, не ўсё добра. Хаця спадзяецца, што да 2025 года, калі ЕАЭС запрацуе па-сапраўднаму, усе сённяшнія праблемы вырашацца.\nТрэба імкнуцца як мага глыбей інтэгравацца ў ЕАЭС, не зважаючы на нейкія пагрозы страты незалежнасці. Суверэнітэт — не больш, чым “шыльда”, уражвае намеснік дырэктара інфармацыйна-аналітычнага цэнтра пры Адміністрацыі прэзідэнта Беларусі Леў Крыштаповіч.\nЛеў Крыштаповіч: “Нашы дзяржавы ніколі не адбудуцца, калі яны будуць ісці па лініі еўраінтэграцыі. А вось еўразійская інтэграцыя — гэта шанец для нашых дзяржаў адбыцца і ўмацавацца. Колькі б мы ні казалі пра сваю незалежнасць, свой суверэнітэт, але гэта шмат у чым шыльды. Гэта трэба рэальна ацэньваць і не захапляцца гордай маленькай птушкай, якая нібыта спакойна можа забяспечваць свой суверэнітэт. А еўразійская інтэграцыя дае нам магчымасць быць дзяржавай. Самастойнай і незалежнай”.\nНамеснік начальніка ўпраўлення еўразійскай інтэграцыі МЗС Беларусі Аляксей Самасуеў, Леў Крыштаповіч, дарадца амбасады Расіі Уладзімір Марчук і галоўны рэдактар часопіса "Беларуская думка" Вадзім Гігін.\nВа ўсім свеце ўпэўненыя, што ЕАЭС — гэта праект Крамля, зазначае кіраўнік ініцыятывы “Крэатыўная дыпламатыя”, расійскі палітолаг Наталля Бурлінава. І таму пераносяць на гэты праект усё сваё адмоўнае стаўленне да сённяшняй Расіі. І раіць, што найперш сёння трэба рабіць з гэтай галоўнай, на яе думку, праблемай.\nНаталля Бурлінава: “Існуе стэрэатыпнае ўспрыманне ЕАЭС праз вобраз Расіі. Гэтая іміджавая праблема — галоўная, якая ў нас з вамі ёсць. І тут трэба больш рабіць саюзнікам Расіі, Казахстана і Беларусі. Але як гэта рабіць, калі ў вас ёсць свае складанасці на рэспубліканскім узроўні з нагоды ўнутранага “спажывання” Еўразійскага саюза? У нас вялікія складанасці з інстытутамі ўнутры ЕАЭС, якія маглі б спрыяць трансляванню пазітыўнага вобраза ЕАЭС. Як унутры, так і на замежжа”.\nНіхто гэтым піярам ЕАЭС не будзе займацца, бо гэта нікому не патрэбна, сцвярджае кіраўнік службы стратэгічнага планавання асацыяцыі памежнага супрацоўніцтва Аляксандр Сабянін. І дадае: для Пуціна праект ЕАЭС не ўваходзіць нават у пяцёрку прыярытэтных праектаў.\nАляксандр Сабянін: “Цяпер з-за моцнага кадравага голаду толькі на самыя важныя напрамкі накіроўваюцца моцныя кадры. ЕАЭС на сёння не з’яўляецца прыярытэтным накірункам. Не трэба мець ілюзій — ён не ўваходзіць нават у пяцёрку рэальных прыярытэтаў Расіі”.\nАляксандр Сабянін і Юрый Шаўцоў\nАле ён будзе ў гэтай пяцёрцы, запэўнівае расійскі эксперт. Праўда, “толькі пасля вяртання Украіны ў рускі свет”.\nУ Беларусі ў 2 разы знізяць мытную пошліну на пасылкі з-за мяжы\nБязмытны ўвоз тавараў з-за мяжы беларусам абмежавалі да 500 еўра\nМытны кодэкс ЕАЭС ратыфікаваны ўсімі краінамі-ўдзельніцамі\nЗ-за кнігі за 5 еўра беларуска больш за гадзіну правяла на мяжы\nЦі варта Беларусі следам за Арменіяй думаць аб выхадзе з ЕАЭС?


Эксперты Нацбанка прагназуюць рост няроўнасці ў Беларусі | Новы Час\nЭксперты банкаўскага рэгулятара на чале з намеснікам старшыні праўлення Дзмітрыем Калечыцам апублікавалі даклад у сакавіцкім выпуску «Банкаўскага весніка». Аўтары чакаюць рост беспрацоўя і няроўнасці ў будучыні і прапануюць меры для падрыхтоўкі да такога сцэнару.\nДаследчыкі звяртаюць увагу на нізкую эфектыўнасць сектара дзяржаўных прадпрыемстваў, дзе працуе каля паловы занятых. Але доўга так працягвацца не можа. «Рэфармаванне ці павышэнне эфектыўнасці дзяржаўных прадпрыемстваў непазбежна, а значыць, рызыкі павелічэння беспрацоўя і няроўнасці толькі ўзмоцняцца», — гаворыцца ў дакладзе.\nДобра гэта ці дрэнна? Спецыялісты банкаўскага рэгулятара прыходзяць да высновы, што існуе пэўная ступень «справядлівай няроўнасці». «Некаторая ступень няроўнасці, так званая справядлівая няроўнасць, з’яўляецца неабходным вынікам узнагароджання за таленты, прыкладаныя намаганні, інавацыі і прыняцце рызык», — пішуць аўтары.\nАдхіленні ад «залатой сярэдзіны» ў бок змяншэння альбо павелічэння няроўнасці прыводзяць да неэфектыўнасці эканомікі. Калі няроўнасць занадта высокая і не ўсе групы насельніцтва атрымліваюць справядлівыя выгады ад эканамічнага росту, то такі рост не будзе устойлівым.\nІншая крайнасць — гэта як раз прыклад Беларусі. У нашай краіне няроўнасць з’яўляецца нізкай у сусветных і рэгіянальных мерках, нягледзячы на некаторы яе рост у апошнія дзесяць гадоў. Пры міжнародных супастаўленнях з групай краін, якія развіваюцца па даходах вышэй за сярэдні мы на першым месцы з пункту гледжання роўнасці даходаў.\n«"Ураўнілаўка", або "прымусовая роўнасць", характэрныя для эканамічных адносін у Беларусі, але неэфектыўны сектар дзяржаўных прадпрыемстваў уплывае на палітычныя рашэнні на сістэмнай аснове, гэтак жа несправядліва», — упэўненыя аўтары артыкула.\nСярод іншага, «несправядлівая роўнасць» падтрымлівае адсутнасць надзейнай сістэмы сацыяльнага страхавання, з-за якой людзі баяцца страціць працу і згаджаюцца на нізкую зарплату.\n«Ураўнілаўку» трэба спыняць\nУ Беларусі няроўнасць настолькі нізкая, што «фактычна Беларусь можа дазволіць сабе некалькі павялічыць узровень няроўнасці з тым, каб стымуляваць эканамічны рост», — пішуць прадстаўнікі Нацбанка.\nДаследчыкі выступілі за «дыверсіфікацыю» аплаты працы работнікаў, у залежнасці ад вынікаў працы, узроўню адукацыі, якая прыносіць карысць, рызык, валодання высокатэхналагічнымі і сучаснымі навыкамі і ведамі. Інакш падрываюцца стымулы да развіцця больш прадуктыўных навыкаў і ведаў.\n«Чалавеку прасцей заставацца на тым узроўні, які ён лічыць прымальным для сябе па прычыне устаноўленых рамак», — тлумачаць эксперты.\nАднак стымулюючыя выплаты кіраўнікам і супрацоўнікам не павінны насіць скажаючы характар. Напрыклад, несправядліва плаціць бонус дырэктару авіякампаніі, якая паказала прыбытак толькі таму, што ўпалі цэны на авіяпаліва, падкрэслілі аўтары.


У сям'і палітвязня Сяргея Парсюкевіча адабралі ягоную міліцэйскую пенсію - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 22 лютага 2020, Субота, 8:53\nУ сям'і палітвязня Сяргея Парсюкевіча адабралі ягоную міліцэйскую пенсію\n14-гадовы сын палітвязня Сяргея Парсюкевіча «згубіўся» у чынавенскіх кабінетах. Менавіта таму пенсію МУС, якую атрымліваў былы міліцыянт Парсюкевіч, перавялі ў Шклоўскую калонію, дзе прадпрымальнік адбывае пакаранне.\nДагэтуль пенсію МУС на мужа атрымлівала па даверанасці Наталля Парсюкевіч – жонка прадпрымальніка. 8 ліпеня, у дзень атрымання пенсіі МУС, Наталля прыйшла ў банк, аднак пенсіі не атрымала. Спачатку падумала: памылка, можа, згубіліся паперы ў банку? Банкаўскія службоўцы параілі звярнуцца ў Віцебскае абласное ўпраўленне ўнутраных спраў. Наталля Парсюкевіч і звярнулася. Апынулася, што пенсію палітвязня Сяргея Парсюкевіча перавялі ў Шклоўскую калонію, дзе прадпрымальнік адбывае пакаранне, паведамляе газета «Товарищ».\nСудовыя выканаўцы пакінулі без сродкаў да існавання сям'ю асуджанага прадпрымальніка. Пенсію палітвязня па выслузе гадоў (служыў у МУС), якую атрымліваў яго непаўнагадовы сын, вырашылі пусціць на іншыя мэты.\nСудовыя выканаўцы, за тлумачэннямі да якіх звярнулася Наталля Парсюкевіч, растлумачылі: 25 адсоткаў пенсіі ідзе на ўтрыманне Сяргея Парсюкевіча ў калоніі, 50 адсоткаў будзе пералічвацца супрацоўніку спецпрыёмніка-размеркавальніка МУС Аляксандру Дулубу, якога нібы збіў асуджаны. Пакінутыя 25 адсоткаў павінныя былі ісці на ўтрыманне непаўнагадовага сына Сяргея Парсюкевіча. Але знікла і гэтая чвэрць: чыноўнікі ў адзін голас паўтараюць, што ў дакументах няма звестак аб сыне.\nПаўстала лагічнае пытанне: як ставіць на ногі 14-гадовага сына-падлетка? Ва ЎЎС Віцебскага аблвыканкама зрабілі выгляд, што здзівіліся: а што, няўжо ў Парсюкевіча ёсць сын? Так, і падлетка трэба апранаць, карміць, звазіць куды-небудзь на адпачынак. Асабліва пасля такога псіхалагічнага стрэсу, які ён выпрабаваў пасля зняволення бацькі.\nНаталлі Парсюкевіч растлумачылі: маўляў, рыхтуйце дакументы, паколькі пенсія мужа перакладзеная ў Шклоўскую калонію на ўтрыманне Сяргея Парсюкевіча і на пакрыццё ягоных абавязкаў. Цяпер, калі «знайшоўся» раптам зніклы сын, з Наталлі Парсюкевіч запатрабавалі кучу папер, якую жанчына сабрала, выдаткаваўшы на гэта масу часу і сіл. Пакет сабраных папер Наталля Парсюкевіч адправіла ва ЎЎС Магілёўскага аблвыканкама, там сказалі: чакайце... Нават калі ўсё пайдзе добра, 14-гадовы падлетак будзе атрымліваць на сваё ўтрыманне парадку 125 тысяч беларускіх рублёў. 125 тысяч у месяц для 14-гадовага хлопца - гэтае здзекі.\n- Зараз я ў адпачынку. Атрымала адпускныя, якія цяпер і пражываем. Час ад часу дапамагаем маме на лецішчы. Што будзе далей - не ведаю, - кажа Наталля Парсюкевіч.\nСама Наталля працуе, але на ўтрыманне дваіх дарослых чалавек не хапае. Прадпрымальніцкія структуры адмысловай дапамогі не аказваюць - у красавіку прадпрымальнікі Смаленскага рынка перадалі сям'і калегі 400 тысяч рублёў, а працаўнікі Полацкага рынка - 700 тысяч.\nБылы супрацоўнік МУС Аляксандр Міколін, які плануе вылучацца па «спісу 110-ці» ад АДС кандыдатам у дэпутаты па Віцебскай сельскай акрузе, сцвярджае, што ўся гэтая валтузня вакол пенсіі - незаконная па сваёй сутнасці:\n- Жонка як законная даверыцельніца ўласнага мужа павінная атрымліваць пенсію. Усю. Пенсію перавялі ў калонію незаконна. Сілавыя структуры маглі ўтрымліваць частку пенсіі на ўтрыманне Сяргея Парсюкевіча і на пакрыццё «маральнай шкоды» прапаршчыку Дулубу, але атрымліваць пенсію павінна, па законе, жонка.\nНагадаем, што суд Маскоўскага раёна Менска прысудзіў лідэра прадпрымальнікаў Сяргея Парсюкевіча да 2,5 год калоніі агульнага рэжыму. Віцебскі прадпрымальнік быў арыштаваны ў Менску 4 сакавіка нібыта за «гвалтоўныя дзеянні супраць супрацоўніка міліцыі». Справа ў тым, што незадоўга да гэтага Парсюкевіч быў падвергнуты арышту за ўдзел у мітынгу прадпрымальнікаў у Менску і прысуджаны да 15 сутак арышту, якія прадпрымальнік правёў у спецпрыёмніку-размеркавальніку на вуліцы Акрэсціна. Па сведчанні Парсюкевіча, 21 студзеня ён быў жорстка збіты супрацоўнікам спецпрыёмніка Аляксандрам Дулубам. Пазней гэты міліцыянт, каб пазбегнуць абвінавачванняў у перавышэнні паўнамоцтваў, сам абвінаваціў Сяргея Парсюкевіча ў тым, што арыштант яго збіў.\n30.06.2008 Парсюкевіча могуць перавесьці ў Менск. Палітвязень схуднеў на 20 кілаграм\n29.05.2008 Сергея Парсюкевича этапируют из Жодинской колонии\n8:44 Эрдоган выдвинул Путину условия по Сирии\n8:35 Белоруска обнаружила в сигаретах вещество, напоминающее ртуть\n8:28 Старейшая АЭС Франции прекращает работу\n8:18 Как выглядят и кому принадлежат самые дорогие особняки Минска\n8:12 Путина «раскусили» в Мюнхене\n8:03 Экономист: По нефти Кремль взял Лукашенко «на понт»\n16.02 Медычная даведка для кіроўцы: адбыліся пяць важных змяненняў 85,222\n17.02 «Яму стралялі ў спіну»: Экс-баец САХРа Гараўскі сустрэўся з дачкой Захаранкі 63,583\n16.02 «Магия» дедушки: к чему приведут признания внука Назарбаева? 51,423\n18.02 Пасад перакулены 51,144\n16.02 Лукашэнка: Не ешце бананы, ікру і ананасы 47,799\n20.02 Беларусы масава забіраюць валюту з банкаў 47,512\n21.02 Белорус ушел с работы пораньше и теперь должен $2 миллиона 42,999


Армэнія рыхтуецца перайсьці ад прэзыдэнцкай да парлямэнцкай формы кіраваньня\n05 кастрычнік 2015, 18:46\nПрэзыдэнт Армэніі Сэрж Саргсян\nДэпутаты парлямэнту Армэніі сёньня ўхвалілі папраўкі ў Канстытуцыю краіны і прагаласавалі за правядзеньне рэфэрэндуму аб канстытуцыйнай рэформе. 103 дэпутаты падтрымалі праект паправак, дзесяць выступілі супраць і трое ўстрымаліся.\nНоваўвядзеньні прадугледжваюць пераход да парлямэнцкай формы кіраваньня. Прэзыдэнцкія паўнамоцтвы будуць перададзеныя парлямэнту, а кіраўнік дзяржавы будзе абірацца не ўсенародна, а парлямэнтам. Тэрмін дзеяньня прэзыдэнцкага мандату падаўжаецца з пяці да сямі гадоў.\nЧакаецца, што прэзыдэнт Армэніі Сэрж Саргсян, чый другі тэрмін на пасадзе кіраўніка дзяржавы мінае ў 2018 годзе, прызначыць дату рэфэрэндуму аб канстытуцыйных папраўках.\nНа думку некаторых прадстаўнікоў апазыцыі мэта рэформы — даць магчымасьць дзейнаму прэзыдэнту і пасьля 2018 году працягваць кіраваць краінай ужо на пасадзе прэм’ер-міністра.\nСотні апазыцыйных актывістаў на працягу некалькіх дзён праводзілі акцыі пратэсту ля будынка парлямэнта, выказваючы нязгоду са зьменамі Канстытуцыі. У панядзелак паліцыя затрымала некалькіх пратэстоўцаў.


Як рыхтаваць курыныя сэрцайкі: 4 рэцэпту - Дом 2017 - строгія сукенкі - Мода 2017 - Модны Жаночы Часопіс 2017\nЯк рыхтаваць курыныя сэрцайкі: 4 рэцэпту\nстрогія сукенкі - Мода 2017 - Модны Жаночы Часопіс ⇒ Дом 2017 ⇒ Як рыхтаваць курыныя сэрцайкі: 4 рэцэпту\nКурыныя сэрцайкі - каштоўны і пажыўны прадукт. Ты яшчэ не ведаеш, як рыхтаваць курыныя сэрцайкі? Зьвярні ўвагу на цікавыя, простыя і даступныя рэцэпты страў з субпрадуктаў. Усе інгрэдыенты даступныя па цане. Іх лёгка знайсці ў найбліжэйшай супермаркеце.\nПрыгатаваць спякотнае з курыных сэрцайкаў зможа любая гаспадыня. Ты лічыш, што твой вопыт недастаткова? Не хвалюйся. Пакрокавы рэцэпт дапаможа табе справіцца з падрыхтоўкай сытнага і смачнага гарачага.\n1 невялікая морква.\nПачак прыправы для курыцы.\nСоль і молаты перац па тваім гусце.\n1-2 шклянкі вады.\nКрыху алею, каб абсмажваць кампаненты.\nСубпрадукты добра прамый, выдалі посуд і плёнку.\nАбсмажыць у разагрэтым алеі хвілін 15.\nНарэжам лук паўколамі, абсмажыць да напалову.\nМоркву тонка і дробна нарэжам саломкай, дадайце да цыбулі. Давядзі да гатоўнасці.\nУ кожны збанок паклады пару лыжак курыных сэрцайкаў з падлівай, якая ўтварылася.\nПаверх курыных сэрцайкаў раскладу моркву і цыбулю.\nАбавязкова дадай да кожнай порцыі сталовую лыжку смятаны.\nБульба вымыйце, ачысціце, нарэжам сярэднімі кубікамі. Раскладу ў гаршку.\n1 арт. л. сметанковага масла пакладзі на бульбу, пасыпаем прыправай.\nДадай гарачай вады.\nНакрый гаршкі вечкам і ставім у духоўку. Яе неабходна папярэдне разагрэць да 180 градусаў.\nЧас падрыхтоўкі - 1 гадзіну 20 хвілін.\nСпякотнае з курынымі сэрцайкамі падавайце з салатай з свежай гародніны.\nСавет: за 15 хвілін да заканчэння падрыхтоўкі пакладзі ў кожны з гаршкоў лаўровы ліст.\nГэты просты рэцэпт разлічаны на 4 порцыі.\nСмачны рэцэпт са смятанай\nПрыгатаваць субпрадукты з падліўкай з смятаны - што можа быць прасцей! Ты сама не заўважыш, як на стале ў цябе апынецца апетытнае і карыснае страва з курынымі сэрцайкамі. Запісвай рэцэпт.\nПаўкіло курыных сэрцайкаў.\n1 арт. л. лыжка тамат-пасты.\nПа 100г лука і морквы (1-2 штукі).\nПерчык, соль - як ты любіш.\nАлей (каб абсмажыць кампаненты).\nАдразу прамый і ачысьці сэрцайка.\nДасведчаныя гаспадыні раяць здымаць з субпрадуктаў плёнку і выдаляць посуд.\nКалі табе лянота гэтым займацца - нічога страшнага, але памятай: добра падрыхтаваныя сэрцайкі будуць апетытней выглядаць. Густ у іх будзе больш далікатны.\nАбсмажыць субпрадукты, памешваючы іх на працягу 5-10 хвілін.\nНатрыце моркву, лук дробна нарэжам.\nПакладзі ў патэльню гародніна, пажар ўсе разам яшчэ каля 20 хвілін.\nДадай перац, соль па гусце, смятану і тамат-пасту.\nДобра змяшаць масу.\nЯшчэ 15-20 хвілін тушы усё на павольным агні.\nКалі субпрадукты стануць мяккімі, выключы агонь, дай стравы настаяцца пад вечкам хвілін 10 і падавай на стол.\nГэты твор кулінарнага мастацтва, якое ты можаш спакойна і правільна прыгатаваць, выкарыстоўваючы дадзены рэцэпт, выдатна дапоўніць бульбяное пюрэ ці макароны.\nТы любіш грыбы? Можаш прыгатаваць страва з курыных сэрцайкаў і шампіньёнаў. Далікатная мякаць грыбоў і субпрадукты заўсёды выдатна спалучаюцца адзін з адным. Рэцэпт прыгатавання таксама нескладаны.\n1 кг сэрцайкаў.\n250 г вяршкоў з высокім адсоткам тлустасці. Падыдзе 35%.\n3 вялікія цыбуліны.\nДля гэтага рэцэпту з курынымі сэрцайкамі раю табе не браць шмат прыправы, каб не перабіць сметанковы густ.\nШампіньёны нарэжам буйнымі кавалачкамі, адвары на працягу 10 хвілін. Не забудзь пасаліць іх.\nСубпрадукты прамый, прыбяры ўсё лішняе.\nПатэльню разагрэйце, вылі алей. Праз 1-2 хвіліны паклады субпрадукты і на сярэднім агні абсмажце іх.\nПраз 10 хвілін пакладзі ў патэльню нарэзаны тоўстымі паўколамі рэпчаты лук. Праз час ён пусціць сок.\nТушы ўсё яшчэ хвілін 10. Сачы, каб вадкасць хутка ня выпаралася.\nДадай шампіньёны, протуши. Яшчэ праз 10 хвілін дадаем сліўкі. Праз 3-5 хвілін здымі страва з агню, накрываем шчыльна вечкам.\nПраз 10 хвілін сапраўдных стравай з духмянай пяшчотнай падліўкай можна частаваць блізкіх і сяброў.\nЦуда-страва ў мультиварке\nКалі ты заўсёды кудысьці спяшаешся, і ў цябе няма часу чараваць са патэльнямі і каструлямі, звярні ўвагу на гэты цікавы рэцэпт. Бо ў цябе ўжо ёсць мультиварка, я ўпэўненая. Калі яшчэ няма - купі абавязкова. Прыгатаваць смачніну з курыных сэрцайкаў у гэтым кухонным памочніку прасцей-простага. Гэты рэцэпт, як і іншыя стравы з курынымі сэрцайкамі, заўваж, яшчэ і дыетычны.\n500г курыных сэрцайкаў.\n6 сярэдніх бульбін.\n1 сярэдняя морква.\n1 вялікая цыбуліна.\n1-1 5 шклянкі кіпячонай вады.\n1 ч. Л. прыправы для курыцы.\nЯк прыгатаваць страву ў мультиварке:\nПадрыхтуй субпрадукты. Ты ўжо ведаеш, як гэта правільна рабіць.\nВычышчаны і вымытая бульба нарэжам сярэднімі кубікамі.\nЛук ачысьці тонкімі паўколамі.\nВымытую моркву ачысціць і натры на тарцы з буйнымі адтулінамі.\nПачынай складаць кампаненты ў мультиварку.\nПласты наступныя: бульба, сэрцайкі, моркву і цыбулю.\nАмбасадар, дадаўшы трохі перцу і заправу.\nЗалі кампаненты вадой.\nАбярыце рэжым «Выпечка». Гэта карыснае страва з курынымі сэрцайкамі рыхтуецца на працягу 1:00 у мультиварке.\nЯк бачыш, прыгатаваць нешта смачненькае з курыных субпрадуктаў досыць проста. Даступныя рэцэпты, пакрокавае кіраўніцтва дапамогуць папесціць блізкіх смачнымі стравамі. Калі ты прыдумаеш арыгінальны рэцэпт і навучыш такіх жа маладых гаспадынь, як прыгатаваць нешта асаблівае з субпрадуктаў, многія скажуць табе «Дзякуй!».\nНаступная Артыкул Аромалампа: як карыстацца, віды лямпаў, масла для аромалампы\nДыета Рэнэ Зеллвегер


Палітычныя гульні вакол Хрышчэння | Газэта ARCHE\nПалітычныя гульні вакол Хрышчэння\n30 ліпеня 2013 а 10:20\nСёння ў Менску завяршаюцца 6-дзённыя ўрачыстасці ў гонар 1025-годдзя Хрышчэння Русі. Для аглядальнікаў стала відавочна, што Крэмль скарыстаў святкаванне ў сваіх палітычных, інтэграцыйных мэтах. “У нас адны карані, культура і рэлігія”, –гаварыў Пуцін у Севастопалі, выступаючы разам са сваім украінскім калегам Віктарам Януковычам. “ Мы высока ацэньваем сяброўства з Расіяй. Украіна і Расія былі і застануцца стратэгічнымі партнёрамі. Тут, у Севастопалі, гэта бачна вельмі выразна,”-адказваў украінскі прэзідэнт. Севастопаль - сымвалічнае месца. Тут літаральна побач стаяць прычаленыя ваенныя караблі Расіі і Украіны. На кожным з іх лунаюць па два сцягі: расійскі і ўкраінскі. Пуцін і Януковіч упершыню прынялі ўдзел у сумесным парадзе некалькіх дзясяткаў ваенных караблёў. “ Яшчэ пару гадоў таму, калі на чале Украіны стаяў нацыяналіст Віктар Юшчанка, такое не было б магчымае,”- гучаў каментар у перашай праграме дзяржаўнага, расійскага тэлебачання. Узаемных ветлівасцяў было значна болей, у прыватнасці, у Саборы Святога Уладзіміра ў Херсанэсе, старжытным горадзе ў межах цяперашняга Севастопаля. Гэта там у 988 гдзе князь Уладмір прыняў хрост, што было ўмовай ягонай жаніцьбы з сястрой Васіля Другога, візантыйскага імператара. З Канстанцінопаля хрысціянства пашырылася на тэрыторыю Кіеўскай Русі, а ў палове 16-га стагоддзя Масква пачала прэтэндаваць на ролю “ Трэцяга Рыму”, паколькі Канстанцінопаль заваявалі мусульмане. “Гадавіна Хрышчэння Русі была вельмі выразна скарыстаная у палітычных мэтах,”- лічыць украінскі палітолаг Міраслаў Паповіч. Гэтак як і большасць украінскіх медыяў ён перакананы, што асноўнай мэтай візіту Пуціна ва Украіну было пераканаць украінскія палітычныя эліты пра большую прывабнасц Расіі як альтэрнатывы Еўразвязу. На суботняй прэс-канферэнцыі ў Кіеве Пуцін тлумачыў, прыводзячы канкрэтныя лічбы, эканамічныя выгады ад далучэння Украіны да Мытнага Саюзу. Маўляў, таваразварот паміж Украінай і Расіяй зменшыўся ў пачатку бягучага году на 17%, у час калі гандаль у межах Мытнага Саюзу квітнее. Для аглядальнікаў ясна, што гэта была апошняя спроба перацягнуць Украіну на свой бок перш, чым у лістападзе ў Вільні яна падпіша дамову аб асацыяваным статусе у Еўразвязе. “ Гэты статус выключае удзел Украіны ў Мытным Саюзе, да якога належаць Расія, Украіна і Беларусь”. Украіна стаіць перад гістарычным выбарам. Умовы, якія выстаўляе Еўразвяз, вядомыя. Гэта ў першую чаргу змена заканадаўства, якая выключала б выбарачнае ўжыванне законаў, змена выбарчага заканадаўства і да таго нефармальнае патрабаванне - вызваленне Юліі Цімашэнкі. “Масква непрывабная для Украіны, і Домова з Еўразьвязам будзе падпісаная,”- перакананы крытычны ў дачыненні да Крамля расійскі палітолаг Андрэй Пянткоўскі. Па ягоных словах, Пуцін не прамінае ніякай нагоды, каб нагадаць, што развал Савецкага Саюзу быў найвялікшай геапалітычнай трагедыяў 20-гя стагоддзя, што ў былых савецкіх рэспублік агульная гісторыя. Пуцін скарыстоўвае таксама інтэграцыйны чыннік Праваслаў’я. У час сустрэчы з праваслаўнымі іерархамі у Маскве ён выдаваў сябе за абаронцу хрысціян, дыскрымінаваных у розных краінах свету, у прыватнасці - у Сірыі. У сваю чаргу Патрыярх Кірыл дапамагае Пуціну, усяляк аберагаючы адзінства Рускай Праваслаўнай Царквы на пост-савецкай прасторы. Масква дала шырокую аўтаномію Украінскай Праваслаўнай Царкве, але моцна трымае яе у сваёй юрысдыкцыі. Мэты Патрыярха Кірыла і прэзідэнта Пуціна супадаюць, адсюль у Расіі выключна цесная “ сімфонія” Царквы і дзяржавы. Бліжэйшыя месяцы пакажуць, ці гадавіна Хрышчэння Русі нейкім чынам паўплывае на палітычны выбар Украіны, бо гэта яна стала прадметам торгу паміж Усходам і Захадам. У любым выпадку, у гэтыя дні рэлігія цесна сплялася з палітыкай і адыграла немалую ролю, яле хутчэй за ўсё ў супастаўленнні з палітычным прагматызмам гэтая роля акажацца недастатковая.\nЯк сказаў кіраўнік дзяржавы, у яго "няма палітыкі асабліва набліжаных, аддаленых".\nЧаму "Цытадэль" падтрымлівае эўразійскую інтэграцыю?\nЗьезьдзіў на ІІІ Міжнародны Кангрэс дасьледчыкаў Беларусі. Немагчыма было наведаць нават трэцюю частку таго, што хацелася, бо вельмі цікавыя сэкцыі перакрыжоўваліся. Але хачу адзначыць сэкцыю па …


04 ліпень 2019, 19:55\nУ Менскім раённым судзе пачаўся працэс над трыма непаўналетнімі, якіх абвінавачваюць у распаўсюдзе псыхаактыўных рэчываў у складзе арганізаванай групы.\nМалодшаму, Ягору С., на момант арышту было 15 гадоў. Ён вучыўся ў менскім каледжы прадпрымальніцтва, куды паступіў пасьля вучобы ў менскай СШ № 101.\nУсіх трох затрымалі 1 лістапада 2018 году і з таго часу трымаюць пад вартай. Акрамя сваякоў падсудных, на працэс прыйшлі маці іншых непаўналетніх, асуджаных па артыкуле 328, і праваабаронцы.\nМаці падсудных у адчаі — іх дзецям пагражае ад 8 да 15 гадоў зьняволеньня. Напруга падчас судовага перапынку вылілася ў гучную спрэчку з сацыяльным пэдагогам Ветай Маркевіч, якую на працэс паслаў Менскі раённы аддзел адукацыі. Хоць раней Вета Маркевіч з падсуднымі не была знаёмая.\nУ чым абвінавачваюць непаўналетніх падсудных?\nПадлеткаў абвінавачваюць па 3 частцы 328 артыкула Крымінальнага кодэксу. Паводле сьледзтва, яны незаконна набывалі і перавозілі рэчывы, рабілі ў розных месцах Менску і Менскага раёну гэтак званыя «закладкі» — патайныя схованкі, каб збыць іх з мэтай атрымаць прыбытак. Дзейнічалі ў складзе групы.\nУ справе фігуруюць 44 эпізоды аб закладках. 38 зь іх — гэта марыхуана. Максымальная закладка ў 54 грамы была зробленая ў лесе пад населеным пунктам Новая Вёска пад Менскам. Мінімальная, на 0,09 грама марыхуаны, — у жылым доме па праспэкце Газэты «Звязда».\nМарыхуаны ўсяго было закладзена больш за 400 грамаў, таксама ў лесе каля вёскі Хадакова, што непадалёк ад Новай Вёскі, і ў лесапаласе на вуліцы Алібегава.\nЯшчэ ў 6 закладак хлопцы нібыта заклалі псыхатроп «Альфа ПВП». Зь іх 5 закладак утрымлівалі меней за грам гэтага сынтэтычнага псыхаактыўнага рэчыва, адна — ажно 20 грамаў. Гэтая апошняя знаходзілася ў вэнтыляцыйнай шахце на даху дома па праспэкце Газэты «Звязда». Адносна кожнай закладкі ў матэрыялах справы фігуруюць дакладныя дадзеныя геалякацыі. Ва ўсіх выпадках розныя.\nСьледзтва ня высьветліла, зь якой крыніцы і пры якіх абставінах хлопцы атрымлівалі рэчывы. У матэрыялах справы фігуруе толькі час, пазьней за які закладку не маглі зрабіць — гэта 1 лістапада 2018 году, калі ўсіх трох арыштавалі і правялі ў іх кватэрах вобшукі.\nЯк затрымлівалі хлопцаў?\nДзядуля аднаго з затрыманых Андрэй С. пацьвердзіў суду, што калі раніцай 1 лістапада ў іх кватэру ўварваліся міліцыянты, на ўнука надзелі кайданкі. Менавіта тады ад аднаго зь міліцыянтаў ён пачуў, што «ўнук пачаў даваць паказаньні». Пры гэтым, паводле сьведкі, сам ён кайданкаў ня бачыў, бо ўнук сядзеў да яго тварам, з рукамі за сьпінай.\nМарына, маці Ягора С., кажа, што раніцай у кватэру ўварваліся 8 чалавек у цывільным.\n«Я толькі з душа, сына зьбіраем на вучобу. Мы з мужам падумалі, што рабуюць, муж нават схапіўся за нож, абараняцца ад рабаўнікоў. А яны схапілі Ягора, павалілі і пачалі патрабаваць, каб сказаў код тэлефона. Паводле мужа, сына душылі. Дасталі зброю. Толькі тады мы зразумелі, што гэта нешта іншае».\nУ тое, што сын рабіў закладкі, жанчына ня верыць, бо быў «увесь час, акрамя вучобы ў каледжы», пад яе кантролем. Пра сына яна распавяла, што той займаўся спортам, вучыў ангельскую мову, зьбіраўся працягваць вучобу ў ВНУ.\nФінансавага матыву ў такіх дзеяньнях, паводле маці, у яго таксама не было.\n«Ён штодня меў ад нас па 5 рублёў на кішэнныя выдаткі і каб паесьці ў каледжы, на выходныя таксама. На дзень нараджэньня мы яму заўсёды дарылі грошы, каб мог сам сабе набыць тое, што хоча. Вось красоўкі купіў, пра якія марыў. Але айфон, які ў яго ёсьць, я яму набыла ў растэрміноўку, толькі нядаўна выплаціла», — згадала маці Ягора. Па яе словах, яна ня бачыла, каб у сына было зашмат грошай.\nПасьля арышту жанчына даведалася, што сын паспытаў марыхуану. Яна шкадуе, што раней не пасьпела пагаварыць зь ім пра небясьпеку ўжываньня і распаўсюджваньня наркотыкаў.\n«Упусьціла момант, — кажа яна ў размове з карэспандэнтам Свабоды. — Пра групу „Сіні кіт“ гаварыла, але не пра наркотыкі. Бо я ня ведала, што гэта цяпер так проста. Меркавала, што каб нешта набыць, патрэбны кантакт з дылерам, а цяпер усё інакш».\nЖанчына кажа, што ні саміх наркотыкаў, ні рэчаў, зьвязаных з наркотыкамі, у іхнай кватэры не знайшлі.\n«Вечарам ішоў гуляць зь сябрамі, але пад нашым кантролем»\nСьвятлана, маці Вячаслава Л., таксама мяркуе, што ў яе сына проста не было часу займацца продажам наркотыкаў.\n«Спачатку ў школе, потым дома, робіць заданьні. Толькі ўвечары ідзе да сяброў на вуліцу, але заўсёды з тэлефонам, мы зь ім зьвязваемся рэгулярна. Каб некуды езьдзіў рабіць закладкі — ды немагчыма».\nПаводле бацькоў Вячаслава, матэрыяльных патрэб у яго не было. «Кішэнныя грошы давалі ўвесь час».\nРасповед Сьвятланы Л. пра затрыманьне сына падобны да расповеду Марыны С.: уварвалася група ў цывільным, адразу пайшлі да сына і запатрабавалі мабільны тэлефон. Потым быў вобшук. «У нас нічога не знайшлі».\nЯгор С. і Вячаслаў Л. цалкам не прызнаюць сваю віну, а вось Андрэй С. прызнаў віну часткова: што займаўся распаўсюдам марыхуаны ў складзе групы, але не распаўсюджваў псыхатропы «Альфа ПВП». У Андрэя С. у сям’і іншая сытуацыя, чым у астатніх дваіх. Бацькі ў разводзе, ён жыве з маці-інвалідам і дзедам.\n«Да пятага клясу вучыўся добра, а потым, як пачаліся праблемы ў сям’і, пайшло інакш», — казаў на судзе ягоны дзядуля Міхаіл. Ён прызнаў, што ў іхнай кватэры міліцыянты знайшлі шалі і шкляначку, «здаецца, з марыхуанай».\nЧаму сваякі асуджаных па 328-м артыкуле не давяраюць сьледзтву і суду?\nЯны кажуць, што падобныя справы часта фабрыкуюцца міліцыянтамі. І крытыкуюць міліцыю, што не займаецца прафіляктыкай.\n«Чакаюць, пакуль юнак захрасьне ў злачынствах, замест таго каб пасьля першага ўчынку спыніць юнака, патлумачыць і ў школе пры ўсіх папярэдзіць», — кажа адна з актывістак Натальля. Паводле Натальлі, улады хаваюць ад грамадзкасьці колькасьць непаўналетніх, асуджаных за распаўсюд наркотыкаў, каб ня сталі вядомыя памеры гэтай зьявы.